Vihavainen: elokuuta 2013\nUhka on idässä\nIdän uhka. Ja etelän\nКонстантин Полторанин, Алексей Челнюков: Как убивают Россию. «Золотая Орда» века. Москва «Яуза» 2013.\nМаксим Калашников: Крах путинской России. Тьма в конце туннеля. Москва, «Яуза» 2013\nIdän uhka piti Venäjää otteessaan aina 1600-luvulle saakka. Vasta tsaari Pietari saattoi suurin voimin kääntyä kohti Eurooppaa, mutta vielä hänenkin aikanaan Turkki nousi hyvin vaaralliseksi vastustajaksi.\nEuroopan politiikassa Ranska oli 1600-luvulta lähtien muita suurempi ja voimakkaampi ja sen kurissa pitämiseksi muiden oli liittouduttava keskenään. Venäjää ei vielä tarvinnut huomioida.\n1800-luvulla yhdistynyt Saksa ohitti Ranskan joka suhteessa ja tuo Euroopan ennen väkirikkain valtio jäi nyt kasvavan Saksan jalkoihin. Samaan aikaan nousi kuitenkin idästä uusi uhka vailla vertaa. Venäjä, joka väkiluvultaan oli 1600-luvulla ollut alle puolet Ranskasta, oli 1900-luvun alussa kolme kertaa sitä suurempi, yli 120 miljoonaa. Saksakin oli vain puolet Venäjästä.\nKoska Venäjän väkiluku yhä vain jatkoi kasvuaan samaan aikaan kun tämä prosessi oli Ranskassa loppunut jo 1800-luvun alussa, herätti asia ymmärrettävää huolestumista. Itse asiassa aivan oikein arvioivat saksalaiset, että Venäjän valtiossa olisi jo 1900-luvulla 300 miljoonaa asukasta. Kuten tiedämme, valtavista suoneniskuista huolimatta Neuvostoliitto lähes saavutti tuon asukasluvun ennen luhistumistaan.\nVoimatasapainon muutokset synnyttävät pelkoa. Näin tapahtui siinä 1800-luvun lopun ja 1900-luvun alun maailmassa, jossa imperialismi kuului normaaliin valtioiden käytökseen ja jossa valtiot tuskin edes salasivat sitä, että ne olivat magna latrocinia, suuria rosvojoukkoja ilman sen ylevämpää päämäärää kuin muun maailman ryöstäminen oman kansan hyväksi.\nToinen maailmansota näytti opettaneen, että kansainvälinen yhteistyö on ryöstämistä verrattomasti parempi keino rikastumiseen ja oman kansan yleiseen onnellistuttamiseen. Saksa ja Japani lyötiin sodassa perin pohjin ja paradoksaalisesti niiden kukoistus alkoi vasta sen jälkeen.\n1900-luvun toista puoliskoa varjosti yhä idän uhka. Elbeltä Keltaiselle merelle ulottuva itäblokki paljastui tosin kuvitelmaksi jo 1960-luvulla, mutta Venäjä, jota oli saatu pelätä jo 1800-luvulla, kasvoi yhä. Se tunnusti äärimmäisen aggressiivista ideologiaa, vaikka vesittikin käytännössä oppinsa hurjimmat pykälät. Yhtä kaikki, supervalta Neuvostoliitto julisti edustavansa ainoaa oikeaa oppia, johon alistuminen tulisi ennen pitkää maailman kaikkien kansojen kohtaloksi.\nVenäläinen historiosofi Lev Gumiljov on puhunut passionaarisuudesta. Se tarkoittaa kansojen henkistä dynaamisuutta, joka saa aikaan niiden fyysisen ja henkisen ekspansion. Venäjän passionaarisuus näytti Neuvostoliiton imperiumissa saavuttaneen huippunsa ja määräävän jo maailman menon. Ranskan passionaarisuus oli ehtynyt jo 1800-luvulla ja Saksan 1900-luvun puolivälissä. Elämää suurempia aatteita tarjosivat enää Neuvostoliitto ja Kiina, joiden kasvu myös näytti jatkuvan loputtomiin.\n1900-luvun suurin geopoliittinen mullistus kuitenkin puolitti Neuvostoliiton ja hajotti sen imperiumin. Jäljelle jäänyt Venäjä, jonka talous ja väestönkasvu olivat pysähtyneet, tuskin enää pelotti ketään. Se näytti päinvastoin joutuneen supistuvan kasvun kierteeseen.\nVasta 2000-luvulla Venäjä alkoi nousta jaloilleen. Se ei enää ollut supervalta eikä suuri talousmahti. Sen valtteja olivat energiavarat, alueen laajuus ja ydinaseet. Merkittävä muutos oli, ettei Venäjällä ollut tarjottavana elämää suurempaa ideologiaa omille eikä vieraille.\nPuhuminen ”passionaarisuudesta” tuntuukin Neuvostoliiton jälkeisen Venäjän kohdalla jo aika kaukaa haetulta. Jo olematon väestönkasvu viittaa siihen, että vallitseva ihmistyyppi myös Venäjällä on poroporvari, обыватель, Gumiljovin asteikossa alimman kastin edustaja, joka on kiinnostunut vain omasta hyvinvoinnistaan. Oma mukavuus on noussut siinä määrin keskeiseksi elämänsisällöksi, etteivät edes omat lapset saa sitä häiritä.\nSiitä huolimatta Venäjältä ei puutu skribenttejä, jotka uskovat tai uskottelevat, että maassa yhä on merkittävä ”passionaarisuuden” lataus. Sellainen varmaan ainakin olisi tarpeen, sillä Venäjän tulevaisuutta varjostaa nousevan idän uhka. Maan väkiluku on vain kymmenesosa Kiinan väkiluvusta ja sen taloudellista suorituskykyä ei voi verratakaan suuren itäisen naapurin ekspansiiviseen kasvuun.\nMonet venäläiset patriootit näyttävät olevan ahdistuneita siitä, että Kiinan nouseva mahti tulee tunkemaan venäläisyyden tieltään ainakin Aasiassa. Euraasian liitto on parhaimmillaankin vain pikkutekijä suurten shakkilaudalla. Venäjällä toki on luonnonvaroja ainakin niin kauan kuin kukaan ei niitä siltä ota. Nykyaikaisen aseistuksen suhteen Kiina on vielä paljon Venäjää alemmalla tasolla, mutta on vain ajan kysymys, milloin tämä suhde kääntyy päinvastaiseksi.\nMaailma on jo nähnyt sen järjettömyyden, että kilpailevat suurvallat uhkasivat toisiaan molemminpuolisella tuholla. Saatamme sen nähdä vielä uudelleen. Kiinaan nähden Venäjä on yhä pahenevassa alivoimatilanteessa, jossa sen ainut valtti ovat joukkotuhoaseet. Niiden uskottavuutta syövät naapurin samanlaiset aseet.\nVenäjällä nähdään myös maahanmuutto ongelmana. Vuoden 2011 lukujen mukaan maassa oli ulkomaiden kansalaisia 6,7 miljoonaa, mutta maahanmuuttovirastossa työskennelleen Konstantin Poltoraninin mukaan luvun voi todellisuudessa kertoa kolmella. Tilanne olisi hänen mukaansa jo ”hälyttävä”, koska 12-18 prosenttia ulkomaalaisia johtaa ”väistämättömästi etnopoliittiseen katastrofiin”.\nKatastrofin laadusta antavat Poltoranin ja entinen KGB:n kenraalimajuri Aleksei Tšelnjukov vasta ilmestyneessä kirjassaan ”Miten Venäjä tapetaan, XXI vuosisadan ”kultainen orda” esimerkkejä, jotka liittyvät kantakansallisuuden syrjintään ja etnisiin levottomuuksiin. Euroopan esimerkkiä kirjoittajat pitävät syystäkin varoittavana.\nNimimerkki Maksim Kalašnikov, joka tunnetaan erikoislaatuisen kansallissosialismin kannattajana, on myös jälleen rikastuttanut maailmaa uudella teoksella. Sen nimi on ”Putinin Venäjän romahdus. Pimeyttä tunnelin päässä”.\nKalašnikov ei ole huolestunut vain venäläisten, vaan koko valkoisen rodun kohtalosta. Tämän kohtalon täyttyminen ei johdu vain maahanmuutosta, joka tosin myös näyttelee tärkeää osaa. Apokalypsiksen käynnistää sotainen selkkaus Lähi-Idässä, joka lopullisesti tuhoaa nykyisen talouskuplan perusteet. Enemmänkin, koko halpaan öljyyn perustunut maailmantalous pysähtyy, kun rikas länsi ei enää saa etelän orjatyövoimalla tuotettuja hyödykkeitä. Katastrofi tietenkin kouraisee myös tuottajia, mutta tappava se on pohjoisen loiseläjille. Viimemainittujen oma politiikka on niiden tuhon syynä, ei mikään maailmanlaajuinen salaliitto. Lännen on yksinkertaisesti saanut valtaansa typeryys, dementia, kuten jokainen voi havaita jo seuraamalla sikäläisiä TV-ohjelmia, arvioi kirjoittaja.\nKalašnikovin ja Poltoraninin kaltaisten kirjoittajien aikaansaannokset eivät sinänsä ole argumentoinniltaan erityisen kiinnostavia, mutta huomionarvoista on niiden pessimismin laatu. Entä sitten kun ”ne” kerran tulevat? Nouseeko ”passionaarinen” lännen porvaristo rollaattoreineen niitä vastustamaan? Entä mitä sille tapahtuu? Kiinalaiset ovat hyvin käytännöllistä väkeä, vihjaa Kalašnikov, he ovat erittäin julmia…\nDepopulaatio ja vanheneminen ovat aikamme todelliset ongelmat niin Venäjällä kuin lännessä, arvelee Kalašnikov. Juuri kukaan ei niistä kuitenkaan puhu. Vain Venäjällä futurologi, akateemikko Igor Bestužev-Lada on käsitellyt asiaa vakavasti. Lännessä sen sijaan keskitytään homojen ongelmiin.\nKalašnikov kannattaa peittelemättä totalitarismia ja suhtautuu ironisesti Putiniin ja hänen oligarkkeihinsa. Ilmeisesti hän on liian radikaali ottaakseen vakavasti sitä uutta kansallista ideologiaa, jota Venäjällä ollaan taas kehittelemässä. Mitäpä merkitystä on puheilla ja ohjelmilla, kun Venäjä on menettänyt ”passionaarisuutensa” ja ihmisiä kiinnostaa vain mammona.\nNo, mitäpä tästä kaikesta sitten oikein tulee? Yllä mainittujen kirjojen tekijät pelkäävät pahinta: venäläinen typerän huoleton manilovštšina on viemässä katastrofiin. Mikä tärkeintä: uhka nimenomaan Venäjälle ei tule lännestä. Venäjälle, kuten lännelle se tulee idästä, johon tässä tapauksessa luetaan myös etelä.\nOnko puolustuskannalla oleva ja dynaamisuutensa menettänyt Venäjä sitten naapurien kannalta parempi kuin ”passionaarinen” ja laajenemishaluinen? Periaatteessa asia on tietenkin näin. Toinen asia on, että heikoilla ja uskottavuutensa menettäneillä hallituksilla saattaa olla aivan erityinen kiusaus demonstroida mahtiaan.\nLähettänyt Timo Vihavainen klo 9.45 3 kommenttia: Linkit tähän tekstiin\nRussofobiaa ja hämäräolioita\nKasku kertoo, miten Hruštšev ja Kekkonen olivat metsästämässä tiikereitä. Tiikeri tuli näkyviin ja Nikita ampui, mutta ohi. Sitten ampui Kekkonen ja kaatoi eläimen. Koska saalis kuului kaatajalle, lähti Kekkonen hakemaan työvoimaa pedon saamiseksi pois metsästä. Kun hän palasi, ei tiikeriä näkynyt missään. Kekkonen kysyi isännältä, missä tiikeri oli. Tämä vastasi hämmästyneen näköisenä ”Mikä tiikeri?” ”No muistathan, miten seisoimme tässä passissa ja tiikeri hiipi näkyviin?” ”Muistan toki!” ”Muistatko, miten ammuit etkä osunut ja minä ammuin ja osuin?” ”Tottakai”. ”No, missä se tiikeri nyt on?” ”Mikä tiikeri?”\nKasku ei kerro, miten tilanne jatkui. Kekkosen tavat tuntien on syytä olettaa, ettei hän ryhtynyt asiassa jankkaamaan, vaan siirtyi uuteen aiheeseen. Mahdollisesti molemmat nauttivat kaatoryypyn ja sytyttivät sikarin. Kuten kiinalaiset sanovat: ”Ma-ma, hu-hu”! Tiikerit nyt ovat tiikereitä ja hevoset hevosia. Sellaisessa maailmassa elämme.\nKuten lehdet kertovat, Venäjä on WTO-jäsenyytensä alkamisen jälkeen säätänyt lukuisia säädöksiä, jotka neutraloivat vapaakaupan Venäjälle epäedullisiksi arvioituja vaikutuksia. Ukrainaa on suoranaisesti uhkailtu. Mikäli maa integroituu EU:hun, tulee sen kauppa Venäjän kanssa kärsimään katastrofin. Luultavasti asiassa tullaan muutaman kerran vetoamaan kirjainyhdistelmään WTO ja luultavasti Venäjä tulee ihmeissään kysymään ”Mikä WTO?”\nNeuvostoliitto tunnettiin aikoinaan hurskastelun mestarina, joka ei siekaillut allekirjoittaa ETY-sopimuksen kolmatta koria, joka takasi ihmisten ja informaation vapaan liikkuvuuden. Se myös väitti toteuttavansa noita allekirjoittamiaan periaatteita tunnollisemmin kuin länsivallat. Tutkimukset osoittivatkin, että lännestä itään kulki enemmän informaatiota kuin idästä länteen. Aina löytyi tiedotusoppineita, jotka olivat valmiit sanomaan, että Neuvostoliitto oli oikeassa, ja aina löytyi älykköjä, jotka tähän uskoivat tai vähintäänkin sille aplodeerasivat.\nNyt Neuvostoliitto kuuluu menneisyyteen eikä nykyinen Venäjä enää ole sitoutunut sen sinänsä jaloihin periaatteisiin. Sen sijaan se noudattaa perustuslakia, joka kuuluu maailman liberaaleimpiin ja jossa lukuisat pykälät turvaavat demokratian periaatteita kaikkia mahdollisia rajoituksia vastaan.\nSuurvallat, jollainen Venäjä taas ainakin omasta mielestään on, ovat aivan tietynlaisia otuksia. Ne kunnioittavat pienempiä yleensä juuri sen verran kuin niille on edullista. Tämä on tietenkin julkinen salaisuus, jota ei ääneen lausuta, mutta joka kyllä käytännössä toteutuu, kuten jokainen tietää.\nKun Puola aikoinaan pirstottiin tai kun Baltian maat täytettiin venäläisillä siirtolaisilla, tämä aiheutti noissa maissa tietenkin venäläisvastaisen reaktion. Asia vaikutti Euroopassa laajemminkin. Etenkin 1800-luvulla Ranskassa oli vahvaa puolalaismielisyyttä, joka käytännössä merkitsi Venäjän politiikan vastustamista ja paheksumista. Venäjällä tästä asenteesta loukkaannuttiin ja alettiin puhua ”russofobiasta”, joka leimattiin rappeutuneen lännen moraaliseksi ala-arvoisuudeksi.\nRussofobiaa venäläiset ovatkin löytäneet sekä Länsi-Euroopan maista että kaikista Venäjän naapurimaista. Suomessa sitä kuitenkin on havaittu melko vähän.\nSuomalaiset, päästessään osaksi Venäjän keisarikuntaa, saivat monenlaisia armonosoituksia, jotka nimenomaan maamme eliitille olivat suorastaan ylenpalttisia. Virkatalot ja eläkkeet tulivat nyt itse kullekin ilman vastinetta ja suureen emämaahan sopi halutessaan mennä hankkimaan lisää rahaa, mainetta ja virka-arvoja. Keisarin sana, joka turvasi vanhat privilegiot niin eliitille kuin koko maalle, oli mahtava tae kateellisia venäläisiä vastaan.\nKun keisarikunnan edut alkoivat vaatia toisenlaista politiikkaa, alettiin sopimusta Pietarin suunnasta tulkita uudella tavalla. Suomalaisten mielestä tämä oli petos, vieläpä ansaitsematon. Seuraavan kerran pettivät bolševikit, jotka tosin tunnustivat Suomen, kuten kaikkien muidenkin itsemääräämisoikeuden ja samaan aikaan kaikin keinoin pyrkivät estämään sen toteutumisen, mikäli se merkitsi eroamista.\nTalvisodassa naapurin petollisuus sai Suomen näkökulmasta katsottuna jo eeppisiä piirteitä, kun selvä hyökkäys kaunisteltiin avunannoksi ja lahjoitukseksi. Mieleen palautui, miten Pietari Suuri oli hyökännyt pian sen jälkeen kun Ruotsille oli lipevästi vakuutettu ystävyyttä ja hyvää naapuruutta. Olipa Suomen sotakin vuonna 1808 aloitettu yhtä salakähmäisesti.\nReaalipoliittinen suuntaus Suomen ulkopolitiikassa ei suinkaan alkanut vasta Paasikiven aikana, vaan jo 1940, kun alettiin suuntautua Saksaan ja seuraavana vuonna päätettiin maksaa potut pottuina eli hyökättiin puolustuksen ylevän kyltin alla.\nChurchill sanoi aikoinaan, että jos Hitler hyökkäisi helvettiin, hän ainakin sanoisi muutaman lämpimän sanan paholaisen puolesta. Suomalaisille Stalin oli ottanut tuon arkkivihollisen roolin kieltäytymällä puhumalla asioista niiden oikeilla nimillä. Vaati raskaita uhreja ennen kuin hänet saatiin järkiinsä.\nPaasikivi ja sittemmin Kekkonen löysivät toimivan tavan keskustella itäisen naapurin kanssa. Oli turha jankuttaa siitä, että puhuttiin yhtä ja tehtiin toista. Se oli tosiasia, joka oli tunnustettava, vaikka vanha Paasikivi yksityisesti voivottelikin Venäjän vallanpitäjien suoranaista tyhmyyttä Suomen-politiikassaan. Mutta he nyt olivat mitä olivat ja heidän kanssaan oli asiat hoidettava.\nKoska asia näyttää monelta unohtuvan, kannattaa palauttaa mieleen, että sekä Paasikiven että Kekkosen politiikka itäisen naapurin suuntaan oli erittäin onnistunutta. Suomessa ei ollut vieraita joukkoja, puolustusmenot pidettiin hyvin kohtuullisina, kauppa kävi itään kuin siimaa ja maamme sai sisäpolitiikassa päättää omista asioistaan.\nToki kiusaus käyttää ”Pietarin tietä”, joka nyt kulki Moskovan kautta, oli monelle vastustamaton, eikä Suomi päässyt järjestämään ulkomaiden asioita mieleisikseen, vaan joutui ottamaan aina naapurin reaktiot huomioon. Mutta tosiasiassa tämä seikka ei maailmaa mullistanut. Poliittisessa kulttuurissa tapahtui rämettymistä ja lurjukset ja epatot saattoivat syrjäyttää kelvokkaat ja kunnialliset. Mutta ihmisluonto nyt on sellainen ja syypäitä on etsittävä muualta kuin tosiasioiden tunnustamisesta.\nVenäjällä puhutaan taas paljon russofobiasta. Nationalistisissa piireissä tämä on iskusana, jolla leimataan naapurimaiden politiikkaa ja yleistä mielipidettä, mikäli se ei myötäile Venäjän intressejä. Termin tarkoittamat asiat lienevätkin aivan todellisia, sen venäläisillä käyttäjillä vain saattaa olla vaikeuksia ymmärtää, että naapurien näkökulmasta asialle voi myös olla aivan päteviä syitä.\nSuomi kuuluu niihin harvoihin maihin, jonka historiassa ajoittaisen russofobian ohella on myös merkittävä russofilian perinne. Tämä liittyy sekä 1800-lukuun että 1900-luvun jälkipuoliskoon. Tämä johtuu sitä, että meillä on kokemusta myös hyvästä Venäjästä. Naapurilla on ollut meille paljon annettavaa. Sen saaminen on ollut mahdollista, kun ei ole ruvettu jankkaamaan tiikerien kaltaisista lopultakin toisarvoisista asioista. Molemminpuolisesti edullinen rinnakkaiselo Venäjän kanssa on, silloin kun se on onnistunut, perustunut molempien osapuolten etuihin eikä esim. sinisiin silmiin, jotka jaamme yhteisen geeniperintömme ansiosta. Kyseessä on myös ollut nimenomaan rinnakkaiselo eikä yhteiselo. Puola ja Baltian maat ovat taas saaneet nauttia jälkimmäisestä. Koska sellainen suhde pakostakin tapahtuu suuremman osapuolen ehdoilla ja sen poliittisella kielellä, on se aiheuttanut ryppyjä rakkauteen. Kuten usein avioeron jälkeen, trauma on yhä nähtävissä, vaikka sen alkuperäinen syy on poissa.\nUlkomaalaiset ihmettelivät usein Suomen ja Venäjän toimivaa suhdetta Kekkosen kaudella. Se ei ollut ihan normaalia kanssakäymistä, mutta toinen osapuoli olikin kaukana normaalista ja toisenkin piti olla hiukan sitä olevinaan, jotta asiat olisivat sujuneet. Toisin kuin nuoriso nyt kuvittelee, pelko näytteli asiassa hyvin vähäistä osaa jos sitäkään.\nOn hyvin valitettavaa, mikäli nykymaailmassa pyyhitään kansainvälisillä sopimuksilla pöytää ja aletaan puhua siansaksaa, jota kaikkien edellytetään kunnioittavan. Pienille maille se merkitsee aina vaaraa.\nJo antiikin aikana yleinen sääntö oli, että sopimuksia oli noudatettava, pacta sunt servanda. Ikävä totuus näyttää yhä olevan, etteivät suurvallat viitsi niitä edes allekirjoittaa tai jos allekirjoittavat, tulkitsevat niitä niin kuin heille sopii. Koska tällainen on suurvallan tunnusmerkki, tuntee myös Venäjän nykyinen hallinto vastustamatonta halua tuollaiseen käytökseen. Sekin on yksi tapa hankkia kansansuosiota. Kaikenkarvaiset yön sudet, lepakot, ja muut hämärät ja pimeät ainekset, jotka eivät välttämättä ymmärrä sopimuksista ja niiden merkityksestä yhtään mitään, saavat aihetta röyhistää rintaansa, kun niitä härskisti loukataan –meitäpä ei määräillä…!\nMutta tämä ei ole vain Venäjän ominaisuus. Pelkään pahoin, että kun maailman tasapaino perusteellisesti muuttuu, mikä juuri onkin tapahtumassa, näemme myös Keskuksen valtakunnan esittävän hyvin erikoislaatuisia tulkintoja erilaisista yhteisesti sovituista asiakirjoista. Itse asiassa sitä tapahtuu jo nyt.\nSuomi ei ole osa Euroopan suurvaltaa, koska sellaista ei ole, vaikka miten toivoisimme. Brysselin rakentama maailma, jossa subsidiariteetti ja sisäänrakennettu harmonia vallitsivat kuin Leibnitzin metafysiikassa, savuaa pahasti ja direktiiveille nauretaan Suomen ulkopuolella. Suomi kuitenkin näyttää esimerkkiä koko maailmalle pelastaakseen sen hiilidioksidikuolemalta ja valmistautuu jo vakavissaan uhraamaan asian hyväksi metsätaloutensakin.\nEnnen sotia Suomi ainoana maailman maana maksoi velkansa USA:lle. Se oli ehkä historiamme paras sijoitus ja saattaa olla, että se jopa auttoi meitä selviämään sodissa. EU:ssa asetuimme mallioppilaaksi ja yritimme siirtää ulkopolitiikkammekin monenkeskiselle pohjalle. Ikävä kyllä, muut eivät seuranneet. Eräänlaisena moraalisena palkkiona toki saimme tilaisuuden pelastaa tuhlaajapoikia, jotka joutunevat nyt meille ikuiseen kiitollisuudenvelkaan. Tulevaisuus näyttää, miten tällaiset velat maksetaan. Saattaa olla, että Suomen kannattaisi kansallisessa strategiassaan jälleen ottaa käyttöön niitä reaalipolitiikan keinoja, jotka aikoinaan toimivat hyvin. Jo Paasikivi sanoi aikanaan, että pieni maa ei voi koskaan lakata pyrkimästä siihen, että oikeus hallitsisi maailmassa, mutta niin kauan kuin tätä ei tapahdu, ei myöskään pidä elätellä harhaluuloja ja teeskennellä, että asiat ovat toisin kuin ne ovat.\nSiksi ehkä kannattaa useinkin pidättyä kannanotoista, joilla on vain symbolinen merkitys. Venäjän kohdalla se tuottaa vain syytöksiä ”russofobiasta”, joilla haetaan irtopisteitä omien pimeiden ainesten keskuudesta.\nKyllä kaikki tietävät, miten tiikerin kanssa oikeasti on. Häpeä koituu sille, joka valehtelee, vahinko sille, joka ei tunnusta tosiasioita.\nLähettänyt Timo Vihavainen klo 8.49 7 kommenttia: Linkit tähän tekstiin\nMihail Lermontovin ”Aikamme sankari”, Petšorin oli hyvin etevä, aito ja rehellinen, mutta pohjimmiltaan kielteinen tyyppi. Hän oli ”tarpeeton ihminen”, tuo illuusioton ja iloton, ilmeisesti kroonista masennusta poteva nuori mies, joka kuitenkin samalla oli tyylikkäästi blasé, voisi sanoa cool, ellei se kuulostaisi kovin anakronistiselta.\nAikansa sankari tuo Petšorin oli siksi, ettei aika voinut parempaakaan esittää. Mutta ei aika varmaan ollut läpikotaisin mätä, tuskin oli sankarikaan. Joka tapauksessa Petšorin oli aikansa kuva siksi, että hän edusti jotakin sellaista, joka maailmassa näytti olevan uutta, pahaenteistä ja peruuntumatonta\n. Otsikossa Lermontov puhui komeasti ”ajastaan”, vaikka tuota samaa aikaa eli yhdessä kirjailijan kanssa vain hänen pikku maailmansa, mirok, joka koostui samanlaisista sivistyneistä nuorukaisista ja heidän seurapiiristään. Venäjällä, kuten koko Euroopassa, he muodostivat vain hyvin ohuen kerroksen yhteiskunnasta. Maailma, sanan varsinaisessa merkityksessä ei ollut miksikään muuttunut, ei edes se, mitä talonpojat nimittivät maailmakseen, mir, eli heidän kyläyhteisönsä. Herrat ja orjat jatkoivat elämistään samaan tapaan kuin aina ennenkin. Joidenkin nuorten herrojen masennus ja maailmantuska ei siihen vaikuttanut sitä eikä tätä. Ja siitä huolimatta Lermontovin Petšorin oli mitä merkittävin aikansa tuote. Hänen hahmonsa myös ennusti jo laajemminkin tulevaisuutta, sitä maailmaa, joka odottaisi kansanjoukkoja joskus puolentoista vuosisadan päästä.\nMutta millainen on meidän aikamme sankari, kuka hän on? Jos aikamme on sairas, kuten sen kuviteltiin jo Lermontovin aikana olleen, on aikakauden sankarikin sitä. Tärkeää on vain, että hän on nimenomaan juuri oman aikakautensa symbolinen edustaja ja sen esiin nostamien hyveiden ja paheiden ruumiillistuma.\nZygmunt Baumanin kirjan Consuming Life kannessa näkyvät nuoren naisen jalat ostoskassien rykelmän päällä. Miksi juuri naisen?\nBaumanin kantavia ideoita on, että kulutusyhteiskunnassa myös ihminen on tullut tuotteeksi, hänen on myytävä itseään. Kuluttajastakin tule tuote ja asiaan liittyy, ettei hänen roolinaan enää ole vain kuluttaa tyydyttääkseen tarpeensa, vaan kuluttaa maksimaalisesti ja hyväksyä koko ajan itselleen uusia tarpeita tämän missionsa täyttämiseksi. Kun ihminen joskus ennen oli ennen muuta tuottaja, joka raahasi mukanaan raskasta pakaasia, joka koostui kestävistä ja pysyvistä arvoista ja niiden kantajista, tulee hänen nyt olla ketterästi liikkuva ikuisessa nykyisyydessä elävä nautiskelija, jonka koko missio on uusien halujen kehittäminen.\nVielä hiljattain rikkautta haalittiin näyttämisen takia, arvokkaat hyödykkeet omistettiin ja ne olivat jopa ikuisesti käyttökelpoisia. Nyt hyödykkeitä käytetään ja hylätään yhtä kevyesti kuin ne saatiin. Näyttäminen keskittyy itsensä ja oman kulutuskykynsä esittämiseen nykyhetkessä, ei omaisuuteen, joka on vain potentiaalia ja jopa painolastia. Sehän tuo velvollisuuksia.\nOnko nuori nainen paras kuluttaja? Asia ei ole ilman muuta selvä. Nuoret ja hieman vanhemmatkin naiset ovat toki erinomaisia itsensä tuotteistajia ja huippukalliita hyödykkeitä. He ovat myös ainoa kohderyhmä, joka suostuu pelkän näyttämisen takia maksamaan mielettömiä summia vaatekappaleesta tai käsilaukusta, jonka todellinen arvo on hyvin vaatimaton. Kulttuurimme on hyvin pitkälle keskittynyt juuri naisten miellyttämiseen, vaikka heidän välitön kulutusmahtinsa ilman muuta ole erityisen merkitsevä. Tärkeätä kuitenkin on, että se on uutta, se on koko ajan nouseva ja yhä hallitsevampi ilmiö, aikamme anti maailmanhistorian kehitykselle. La Revue-lehti ennusti pari vuotta sitten, että 2000-luvun toisen vuosikymmenen tärkeimpiä historiallisia uutuuksia koko maailmassa on, että naiset viimeinkin tulevat yhteiskunnassa lukumääränsä mukaiseksi voimatekijäksi.\nHyvin mahdollista. Syntyvyys laskee nyt kaikkialla ja tämä luo uuden tilanteen. Sitä mukaa kun ihmiskunta lopettaa lisääntymisen, häviää naiselta rooli perheenäitinä tai se muuttuu sivuseikaksi. Kun niin käy, on tie auki ikuiseen sinkkuuteen ja sitä mukaa ikuiseen nykyhetkessä elämiseen, mikä onkin baumanilaisen dystopian tunnusmerkkejä. Eihän tulevaisuutta ole, koska ei ole jälkeläisiäkään. Tunnetun sarjafilmin sankarittaret kunnostautuivat nimenomaan sillä, että antoivat periksi haluilleen ja mieleenjohtumilleen. Jos urotöitä (vanhanaikainen termi) etsitään, niin nykyään puolen kuun palkan sijoittaminen kenkäpariin on vahva ehdokas arjen sankarittaren maineteoksi. Tai miksei voisi jopa tehdä velkaa ja ostaa maailman kalleimman samppanjapullon? Tai, se tuskin sittenkään toimisi, koska silloin itse henkilö, varsinainen tuote jäisi varjoon, ellei sitten kylpisi tuossa samppanjassa. Tärkeintä loputtoman kuluttamisen kannalta joka tapauksessa on, että haluilleen on osattava sanoa hetkessä eläen reipas kyllä.\nBaumanin hahmottelema itsensä tuotteistanut ikuisessa nykyhetkessä elävä halujen herratar on tietenkin narsisti. Muuta tuskin on edes mahdollista kuvitella. Ideaalityyppinä tällä uudella hahmolla ei ole lapsia, mutta saattaa kyllä olla mies tai miksei ”vaimokin”. Parisuhde on kukaties rekisteröity, mutta kukaan ei kuvittele, että sen tarvitsisi kestää päivääkään kauemmin kuin hyvältä tuntuu. Eihän siinä olisi mitään mielekkyyttä.\nOn kyllä mahdollista, että sankarittarella on lapsia, jonkin verranhan niitä vielä maailmaan siunaantuu, esimerkiksi ns. apilaperheiden kautta, joissa eri sukupuolet vain minimaalisesti häiritsevät toisiaan. Mikäli lapsia on, on ideaalinen kasvatus kai narsistista perfektionismia, jossa lapsesta puristetaan viimeisetkin mehut, jotta hän tyydyttäisi äidin kunnianhimoa.\nYhdysvaltoja pöyristyttänyt teos ”Tiikeriäidin taisteluhymni” kuvaa juuri tällaista äitiä, joka tyrannisoi tyttäriään kaikin tavoin pakottaakseen heidät ”huipulle”. ”Tiikeriäiti” todennäköisesti pyrkii oheistuotteina toimivien lastensa avulla pätemään itse maineen markkinoilla. Halujen vallitsevuus elämän tarkoituksena ei sittenkään sulje pois tahtoa. Jälkimmäinen saattaa loppujen lopuksi olla tärkein hyve, sillä se on väline valtaan, joka taas takaa tyydytyksistä suurimman ja viime kädessä myös mahdollistaa loputtoman kulutusjuhlan.\nVastakkainen sukupuoli on sankarittarelle tuotteena tärkeä, sillä tuotteena hän tarvitsee kysyntää kaikkialta, vaikka jakaakin suosiotaan melko rajoitetusti. Sukupuolten välinen teerenpeli on myös alue, jossa hetkessä eläminen ja tuotteen markkinointi maksaa valtavia summia, vaikka itse seksi on näennäisesti ilmaista.\nSankaritar ei itse sijoita fitnessiin ja kosmetiikkaan paljoakaan, mutta varsinaiset maksumiehet sijoittavat tähän tuotteeseen sitäkin enemmän. Kaikki on loppujen lopuksi häntä varten, urheiluautoista loistohotelleihin. Sanomattakin on selvää, että seksisuhde ei ole pysyvä arvo sinänsä, tuotteen arvo mitataan aina uudelleen seksin markkinoilla ja tässä suhteessa sankarittaren uran pidentäminen on erittäin haastava ja kallis tehtävä.\nTieteen alalla voimme myös todeta selvän siirtymän. Postmodernismi tarjoaa aivan uudenlaisen näkökulman, jossa nimenomaan sankarittaren narsistinen maailma on tehty a priori arvokkaaksi tutkimuskohteeksi. Tuotteen yksilöllinen ruumis, ruumiillisuus ja ruumiinaukot ovat kaikkien muiden kiinnostuksen kohteiden yläpuolella.\nZygmunt Baumanin kirjankannen sankaritar symbolisoi tärkeältä osaltaan sitä, mikä kulttuurissamme on keskeistä. Hänen paheensa on emansipoitu hyveiksi. Tuo Amerikassa syntynyt hahmo on saanut aplodeja kaikkialla, missä amerikkalaista konsumerismia ihaillaan. Nuoret miehet mielistelevät sankaritarta, vannovat olevansa feministejä ja kiiruhtavat kannattamaan lakeja, jotka ovat olemukseltaan tolkuttomia ja epätasapuolisia. Innokkaimmat jopa korottavat ääntään kimeäksi tehdäkseen ”pehmeän” vaikutelman.\nUlkoisesti kaikki näyttää hienolta kuin kiiltävä kananmunan kuori, mutta sisus on mätä ja ympärillä leijuu pilaantuneen haju. Tämä on meidän kulttuurimme haju. Hedonistinen onni perustuu kulutukseen ja näyttöarvoon, ”hyvännäköinen” korvaa siinä ”hyvän”. Kulttuurimme tanssii pyhän lehmän, kultaisen vasikan ympärillä, koska se on sokea aidoille arvoille. Niiden olemassaolon se jopa painokkaasti kieltää ja saarnaa jokaisen oikeutta luoda omat arvonsa oman napansa ympärille. Tervehtyisikö se, jos sen ihanteeksi tulisi nykyisen sankarittaren sijasta tasapainoinen, kohtuuteen ja oikeudenmukaisuuteen pyrkivä ihminen, jonka tavoitteena ei ole maksimaalinen kuluttaminen vaan kehittyminen?\nJo Erich Fromm-vainaa kuvitteli tervettä yhteiskuntaa, jossa normina ei olisi huoraaminen, vaan luominen. Siis ei itsensä myyminen eikä itsensä ihaileminen, vaan itsensä kehittäminen ja parantaminen ihmisenä, lähimmäistensä auttaminen ja pyrkimys kohti sitä maailman todellista kauneutta, joka –kuten hän arveli- on avoinna kaikille niille, jotka eivät anna kiiltävän rihkaman sokaista itseään ja pyrkivät pois oman itsensä varjosta. Fromm arveli ajattelunsa suorastaan olleen objektiivisella pohjalla: ihmisen (aristotelisen) olemuksen toteuttaminen oli ainut tie todelliseen onneen. Hän kuvitteli löytäneensä tämän totuuden psykoanalyysistä.\nNo, psykoanalyysi alkaa pikkuhiljaa päästä historian roskatunkiolle, jonne se ilmeisesti kuuluukin. Frommin eksistentiaalinen versio tosin poikkeaa radikaalisti Freudin ja etenkin Jungin päästöistä, eikä sitä kannattaisi ilman muuta lukea samaan joukkoon niiden kanssa. Frommin perusajatukset ovat lopultakin sangen rationaalisia ja verrattuna postmoderneihin jaarittelijoihin hän on kuin lääketieteen tohtori voodoopoppamiesten rinnalla. Aikamme sankaritar tai pikemminkin hänet tuottanut yhteiskunta olisi jollakin konstilla saatava ymmärtämään omat todelliset tarpeensa. Nobel sille, joka sanoo, miten se tehdään.\nNo, entä se Petšorin, joka toimitti alussa aasinsillan virkaa? Aika ikävä sankari se hänkin oli. Tyhjänpäiväinen elämä ja aikakausi johtivat hänet vuodattamaan viatonta verta olemattomasta syystä. Yhtä turha kuin aikamme hipsteri vai vielä turhempi?\nVaikea sanoa. Ainakin parin sadan vuoden takaiseen sankariin liittyi tragiikkaa. Nyt pärjätään komiikalla ja onhan se kaikkien kannalta miellyttävämpää, ainakin lyhyellä tähtäimellä.\nLähettänyt Timo Vihavainen klo 14.11 6 kommenttia: Linkit tähän tekstiin


Hellurei pitkästä aikaa. Ei mitään uutta blogirintamalla ? Itellä liki kaikki uutta ja ihmeellistä , paitsi kamu. Asunnot , autot ja mopot sitten viime kirjootuksen. Iso valkoinen vaihtunut isompaan keltaiseen. Mukavata , jännityksen täyteistä syksyn jatkoa to everypati :)\nLähettänyt jupeta klo 10.15\ntaivaantulet 22. syyskuuta 2013 klo 10.19\nKiitos samoin! Ja onnea uudelle autolle tässäkin vielä! On se vain niin upee ja magee...! Mut eiks vaan kamukin oo edelleen ihmeellinen vaikkei nin uusi olekaan !??\njupeta 22. syyskuuta 2013 klo 23.06\nVoi rähmä , niionkii :)\norvokki 22. syyskuuta 2013 klo 14.10\nMitä sitä kamua vaihtamaan, kun se on sellainen kestoihmeellinen. Ei se takuulla vaihdossa paranisi. Mutta onnea kaikille muille uudeille, eritoten tuolle upealle isouusikeltaiselle. Syksyn värinöitä sinullekin.\njupeta 22. syyskuuta 2013 klo 23.08\nMitäpä , tiä mitä vaihosa sais, hih . Kiitoksia ,värinöidään :)\nAnjuusa 22. syyskuuta 2013 klo 16.20\nVautsi, sanoo tää vanha naisihminen. Kuinkahan korkealle maasta se kamu joutuu kiipeämään, on kiva työntää peffasta, vai mitä;) Kivoja reissuja teille tässä ihan uudessa ihanuudessa. (Itse Ihanuus on vanha, hihhih!;)\njupeta 22. syyskuuta 2013 klo 23.13\nVanaha , heh. Joo ,kyl kamu joutuu nousee liki 2 metriin , joten kohteliaana aukaisen oven ja seuraan katseella, tarvittaessa vähä pyyläten. Musta ei saa vanhaa tekemälläkää , mitä ny joskus hengästyy vähä :)\nAnnaY 24. syyskuuta 2013 klo 6.55\nKetterä on vielä kamusi! Muistuttaisin parista viisaudesta, joiden alkuperää en suurin surminkaan tiedä:\n- "Jos se on ehjä, älä korjaa sitä"\n- "Toimivaa on turha vaihtaa uuteen"\nJa lopuksi itse lanseeraamani 13. käsky. Piä se!\njupeta 24. syyskuuta 2013 klo 21.37\nJos matkaan aikoo häätyy ollakin :) Ehjää vois yrittää parannella , ehkä ? Alko tuo vanha "kirves" olla jo huonos teräs .Josko tuo pitelemäti pysys , jos hermot kestää miun oikkuja :) Hauskaa syssyä Annalle\nIrja Viirret 24. syyskuuta 2013 klo 22.24\nEl Jiihoo 25. syyskuuta 2013 klo 21.51\nKomia on isompi keltanen, pitkää ikää ja kestämistä molemmille;)\njupeta 1. lokakuuta 2013 klo 17.10\nJa sisälläki tilaa elää, yritämme kestää :)\nPlätty 26. syyskuuta 2013 klo 11.51\nHyvä se on välillä uusia noita kulukuneuvoja, ettei jää välille, niinku me on tänä kesänä pari kertaa "pysähtyny" noilla vanahoilla romuskoilla (täytyy varmaan kohta silittää niitä, etteivät loukkaannu:D)\nKommee on toi sun kulukuneuvos, turvallisia matkoja:)\njupeta 1. lokakuuta 2013 klo 17.14\nKellon kaa ku liikkuu (aikataulut) ni ei paljo ylimääräsiä seisakkeja kestä tulla :) Kiitoksia ,harkiten matkattaan ,,,\nkaisu marjatta 28. syyskuuta 2013 klo 15.59\nhuikee keltainen varvastuomarilla:)) Keltainen vaara, sillä on nyt uusi merkitys.. Hyväää värikästä syksyä molempien varpaille:)\njupeta 1. lokakuuta 2013 klo 17.17\nHih , tää mikää vaara kellekää :) Mukavata syssyä sullekin ,,,\nHellurei pitkästä aikaa. Ei mitään uutta blogirint...


19.10 Lyon-Nimes: kaksi heikkoa puolustusta vastakkain - Ilmaiset Vedot\n19.10 Lyon-Nimes: kaksi heikkoa puolustusta vastakkain\nRanskan Ligue 1 palaa maaottelutauolta perjantai-iltana. Vastakkain ovat sarjan kärkipäähän kuuluva Lyon sekä sarjanousija Nimes.\nKotijoukkue Olympique Lyon on Ranskan liigassa vasta kuudennella sijalla. Joukkue rankattiin ennen kauden alkua yleisesti kakkoseksi, eli kyseessä oli PSG:n suurin haastaja. OL ei ole näyttänyt missään vaiheessa mestarisuosikilta, ja joukkue sai todella tylyn opetuksen tasoerosta ennen taukoa.\nLyon kohtasi kärkijoukkue PSG:n edellisellä kierroksella ja hävisi matsin rumasti maalein 5-0. Tämä siitäkin huolimatta, että PSG pelasi tunnin ajan alivoimalla. Lyonin puolustus on haparoinut pitkin kautta, ja joukkue on päästänyt viiden edellisen matsin aikana 10 maalia.\nVierasjoukkue Nimes on toinen tämän kauden nousijajoukkueista. Sesonki alkoi upeasti kahdella voitolla; Nimes kaatoi avauspelissään Angersin 3-4, ja ensimmäisessä kotimatsissaan Marseillen 3-1. Kauden kaikki voitot ovatkin listattuna tässä, eli sarjanousija on pelannut edelliset 7 kierrosta ilman täyttä pistepottia.\nNimesin saldo 2-4-3 on kokonaisuutena varsin kelvollinen, ja joukkueen takana on vielä kuusi muuta joukkuetta. Sarjanousija on pelannut runsasmaalisia otteluita, ja keskiarvo 3,22 maalia per matsi on Ligue 1:n kolmanneksi korkein.\nVierasjoukkue Nimes on päästänyt kauden vieraspeleissään 11 maalia, eli reilut kaksi per ottelu. Lyonin puolustus vuotaa myös tällä hetkellä, ja OL:n viime otteluiden xG:t ovat olleet järkyttävän korkealla tasolla. Maalipaikkoja luodaan siis molempiin päihin.\nAasialainen yli 3,0 maalia maistuu näistä lähtökohdista erinomaisesti. Poimitaan lapulle in 1,81 kerroin (todennäköisyysarvio 63%). Arviossa on huomioitu Lyon-tähti Nabil Fekirin poissaolo – kyseinen hyökkääjä on tosin tehnyt tällä kaudella vain kaksi maalia.


Ihmiset – ESTEETÖN RY\nEsteetön ry:n hallitus 2022\nPauliina Lappi (puheenjohtaja)\nJohanna Aromaa (varapuheenjohtaja)\nPiia Pietilä (varajäsen, viestintä)\nHelena Rauatmaa (varajäsen)\nJäsentiimi: Päivi Mettovaara, Terttu Alapieti & Eija Isoherranen\nTaide- & luontotiimi: Helena, Johanna, Merja, Pauliina & Virpi\nViestintätiimi: Helena, Johanna, Merja & Pauliina\nLuovat Askeleet on taidepedagoginen ja moniammatillinen työryhmä, joka tekee kehittämistyötä, taiteellista työtä ja uuden työn muotoilua luovasti ja yhteisöllisesti. Työryhmä tuottaa uutta tietoa sille ominaisella tavalla liikettä, taidetta ja teoriaa yhdistäen mm. järjestämällä opintopiiritoimintaa, työpajoja ja koulutuksia, kirjoittaen yhdessä sekä valmistamalla performansseja.\nLuovat Askeleet -työryhmän ovat perustaneet Johanna Aromaa, Pauliina Lappi, Päivi Mettovaara ja Merja Männikkö. Olemme työskennelleet yhdessä eri kokoonpanoissa vuodesta 2009. Työryhmä on avoin yhteisö ja teemme yhteistyötä uudenlaisista, luovista työn tekemisen tavoista kiinnostuneiden eri alojen ammattilaisten ja yhteisöjen kanssa.\nKesällä 2021 työryhmään liittyivät Kaisu Maaria Leinonen, Noora Oertel, Piia Pietilä, Heidi Ranta ja Maire Veijola.\nOululainen taiteen tekijä ja kehittäjä.\nOlen Esteetön ry:n puheenjohtaja ja taiteellisen työn koordinaattori sekä työryhmä Luovat Askeleet perustajajäsen.\nUnelmanani on tehdä työstä taidetta ja taiteesta työtä.\nTaide, luovuus ja jatkuva oppiminen ovat lähellä sydäntäni. Intohimonani on luoda taidepedagogista ja taidelähtöistä toimintaa moninaisiin ympäristöihin, joissa taiteen voiman on mahdollista näyttäytyä uutta luovana toimintakulttuurina jatkuvassa muutoksessa.Työryhmä Luovat Askeleet työskentelyssä kiinnostuksenani ovat erityisesti hybridityöskentelyn haasteet ja mahdollisuudet. Moniammatillinen yhteistyö muotoutuu tanssiviksi tarinoiksi taiteen, luovuuden, tieteen ja teorian lemmenliittoja kutoen, Esteetön ry 10v. juhlavuoteen.\nAsenne ratkaisee, kulttuurista ilmastonmuutosta päin! Yhteistyössä on voimaa!\nKuva: Ella Männikkö\nOlen oululainen taide- ja taitopainotteinen luokanopettaja ja journalisti eli Medianomi (AMK).\nOlen toiminut Esteetön ry:n hallituksessa koko sen elinkaaren ajan: puheenjohtajana kuutena toimintavuonna ja talousvastaavana neljä. Olen työryhmä Luovat Askeleet perustajajäsen.\nUnelmani on saada aikaan luova tietokirja lähitulevaisuudessa.\nOlen ohjannut esteetöntä tanssia eri yhteisöissä vuodesta 2010. Olen yhteisötaiteen tekijänä vieraillut ikäihmisten luona ensi kerran vuonna 2007 musiikillisen muistelun merkeissä. Myöhemmin vuonna 2012 syntyi Henna-Maria Hanhinevan ja minun yhteinen Luovuuden Puu –konsepti, jonka ytimessä on ajatus:\nLuovuus on meissä kaikissa!\nOululainen tanssitaitelija ja luova opettaja\nLuovat askeleet työryhmän jäsen\nLuovuus on minulle elämäntapa. Se on mielen- ja kehontila, jossa kaikki on mahdollista. Elän ja hengitän siis luovuutta. Se näkyy arjessani kehonliikkeenä, puheenpainona ja työni jälkenä. Luovuudessani on tilaa kaikille ja kaikelle. Jokainen ihminen, yhteinen hetki ja liike on yhtä arvokas. Parhaimmillaan koen luovuutta yhdessä muiden ihmisten kanssa, tutustuen, tutkien ja oivaltaen jotain ainutlaatuista yhdessä.\nEsteetön ry:n varapuheenjohtaja 2022\nLuovat Askeleet -työryhmän jäsen\nOlen luovan alan tekijä ja toimija, yhteiskehittäjä, kulttuurintutkija, uuden työn muotoilija ja äiti x 2. Aloitin Esteetön ry:n toiminnassa tanssivana tutkijana kymmenen vuotta sitten ja sittemmin olen toiminut aktiivisesti hallituksen jäsenenä ja eri työryhmissä. Luovat Askeleet on minulle luovuutta, oppimista, yhteisöllisyyttä, ystävyyttä, kehittämistä, kokeilemista, tulevaisuuden työtä, vapautta, hyvinvointia, aistillisuutta ja arjen taikaa.\nKaisu Maaria Leinonen\nOlen Kaisu Maaria Leinonen. Tanssi on intohimoni ja laulaminen elinehto. Lasten parissa tein työtä nuorena aikuisena reilun parinkymmenen vuoden ajan. Omat lapseni, tytär ja poika, ovat yli kolmekymppisiä. Yrittäjänäkin ehdin toimia pitkän tovin kouluttauduttuani hierojaksi 2000-luvun alussa – mukana oli shiatsua, kalevalaista jäsenkorjausta ja sen semmoista.\nTanssi-liiketerapian perusopinnot ja Pauliina Lapin esteettömän tanssin koulutus olivat elämäni huippukokemuksia 2012-13, jolloin itsekin ohjasin luovaa tanssia parin vuoden ajan. Sittemmin olen laulanut vanhusten kanssa laitoslaulajana ja keksinpä alkaa vuoden alusta sanoittamaan ja säveltämään koko perheen lauluja – aiheena tunteet. Vanhusten asiat ovat olleet viime vuosina pinnalla myös iäkkäiden vanhempieni vuoksi.\nLiminkaan muutin reilu vuosi sitten päästäkseni lähemmäksi luontoa. Luonnosta ammennan voimaa elämään.\nLauluihini pääsee tutustumaan täällä.\nOlen kolmekymppinen tanssija ja kulttuuriantropologi. Toimin Esteetön ry:ssä tanssivana tutkijana. Valmistuin vuonna 2013 Lapin urheiluopistosta tanssijaksi ja olen sen jälkeen jatkokouluttautunut usealla tanssi- ja pedagogiikkakurssilla sekä Suomessa että Saksassa ja toiminut freelance tanssijana ja tanssinohjaajana.\nTällä hetkellä teen väitöskirjaa Helsingin yliopiston Sukupuolen, kulttuurin ja yhteiskuntatutkimuksen tohtoriohjelmaan, jossa aloitin jatko-opintoni tammikuussa 2021. Ennen sitä valmistuin kultuurintutkimuksen kanditaaktiksi Itä-Suomen yliopistosta vuonna 2017 ja filosofian maisteriksi Humboldt Universität zu Berlinin eurooppalaisen etnologian koulutusohjelmasta syksyllä 2020.\nTutkin väitöskirjassani kosketuksen ja tanssin merkityksiä tartuntatautien aikaisessa Suomessa. Olen kiinnostunut monitieteellisyydestä, taiteen, tieteen ja hoivan välisestä vuoropuhelusta, tasa-arvo ja ihmisoikeuskysymyksistä, sekä hyvinvoinnin lisäämisestä yhteiskunnassa. Harjoitan osallistuvaa, moniaistillista tutkimusta.\nOlen ihmisihminen, tanssintekijä ja kahden jätkän äiti Kempeleestä. Saan erilaisilta ihmisiltä valtavavasti energiaa, voimaa ja uskoa tulevaan. Tanssiminen ja luova oleminen saa puolestaan sydämeni sykkimään.


Vesihuollon toimintahäiriöt ja korvauksen hakeminen - HSY\nJoskus vesihuollossa voi syntyä häiriötilanteita, joissa asiakkaalla on mahdollisuus saada korvausta HSY:ltä. Korvauskäytäntömme perustuvat voimassa olevaan lainsäädäntöön, erityisesti vesihuoltolakiin ja siihen pohjautuviin vesihuollon yleisiin toimitusehtoihimme.\nKäyttökatkos tai laatupoikkeama\nHyvitämme talousveden käyttökatkoksen asiakkaalle vesihuoltolain ja vesihuollon yleisten toimitusehtojen mukaisesti. Hyvityksen määrä yli 12 tuntia kestäneestä keskeytyksestä on vähintään 2 prosenttia asiakkaan vuotuisesta perus- ja käyttömaksusta. Huomioimme hyvityksen myöhemmin kiinteistön vesilaskussa, joten HSY:lle ei tarvitse toimittaa erillistä hakemusta.\nVeden laatupoikkeamasta kannattaa olla ensin yhteydessä vikapäivystykseemme, puh. 09 1561 3000. Jos laatupoikkeamasta on aiheutunut henkilö- tai omaisuusvahinkoja, tulee korvausta hakea erikseen kirjallisesti. Korvaushakemus lähetetään osoitteeseen: HSY:n kirjaamo, PL 100, 00066 HSY tai kirjaamo(at)hsy.fi. Asunto-osakeyhtiöitä suosittelemme tekemään hakemuksen kootusti isännöitsijän kautta.\nVesijohtovuoto ja viemäritulva\nKiinteistön vesivahingon sattuessa on ensin tarkistettava, onko vesivahinko aiheutunut kiinteistön vesikalusteista tai vesijohdoista. Jos vesivahingon aiheuttajaa ei löydy kiinteistön puolelta, on hyvä olla yhteydessä HSY:hyn ja selvittää, onko runkovesijohdossamme ollut vuoto. Vesijohtojamme rikkoutuu silloin tällöin maan liikkeiden, kuten routimisen, vuoksi, ja silloin vettä voi kulkeutua kiinteistölle. Yhteystietomme löydät korvaushakemusohjeesta.\nOhjeita korvauksenhakijalle kiinteistön vesivahingossa\nVesivahinko voi aiheutua myös viemärin tulvimisesta. Viemäri tukkiutuu esimerkiksi sinne kulkeutuneen hiekan, esineiden, kasvuston tai rasvan seurauksena. Jos tulviminen johtuu painaumasta tai tukoksesta HSY:n runkoviemärissä eikä ole seurausta kolmannen osapuolen toiminnasta, on HSY vastuussa tulvimisesta aiheutuneista omaisuusvahingoista.\nTulvavahinko voi syntyä myös poikkeuksellisen voimakkaan rankkasateen vuoksi, jolloin viemärien kapasiteetti ei pysty käsittelemään kaikkea vesimäärää. Tilanteessa, jossa viemäriverkostostamme ei ole löydetty vikaa ja sademäärä on ollut niin poikkeuksellinen, ettei vesihuoltolaitoksen voida edellyttää siihen varautuvan viemärikapasiteetillaan, on HSY vapaa korvausvastuusta.\nKullekin vesihuoltoon liittyneelle kiinteistölle on määritelty liitoskohtalausunnossa padotuskorkeus, jonka alapuoliset tilat liittyjäasiakkaan tulee suojata. Toimitusehtojensa perusteella emme vastaa yleisten, padotuskorkeuden alapuolisten tilojen tulvavahingoista.\nJos veden tulviminen on johtunut HSY:n vesijohdon rikkoutumisesta tai runkoviemärin virheellisestä toiminnasta, korvaamme tulvimisesta aiheutuneet välittömät omaisuusvahingot.\nIrronneesta kaivonkannesta tai vuotomontusta aiheutuneet vahingot\nJos ajoneuvollesi aiheutuu vahinkoa HSY:n irronneesta kaivonkannesta tai tiellä olevasta vuotomontusta, voit hakea korvausta lomakkeella. Korvaamme vahingot vain toteutuneita kustannuksia vastaan. Mikäli haet ensin korvausta omasta ajoneuvovakuutuksestasi (kasko), voit hakea meiltä korvausta jälkikäteen omavastuun ja mahdollisen bonusmenetyksen osalta.\nJos kansivahinko on aiheutunut ritiläkaivon kannesta (hulevesi- eli sadevesikaivo), kuuluu vastuu kaupungille. Tällöin korvausvaatimus tulee osoittaa kunnalle, jossa vahinko tapahtui. Ota yhteyttä kyseisen kunnan tekniseen toimialaan.\nKorvauksia koskevat erimielisyydet\nKuluttaja-asiakas voi saattaa korvausta koskevan erimielisyyden kuluttajariitalautakunnan ratkaistavaksi. Asiakkaan tulee olla yhteydessä maistraattien kuluttajaneuvontaan ennen asian viemistä kuluttajariitalautakuntaan.


Tokion olympiakatsomossa istutaan maltillisesti hiljaa – "Ihmiset voivat tuntea ilon sydämessään, mutta eivät saa tuoda sitä voimakkaasti esiin" | Urheilu | Etelä-Suomen Sanomat\nEtusivu » Urheilu 23.6.2021 10:53\nKäyttäytyminen katsomossa on tiukasti säädeltyä Tokion olympialaisissa. AFP / LEHTIKUVA\nNiin sanotut "golfaplodit" saattaa olla tunnetuin maltillisista suosionosoittamisen muodoista urheiluareenoilla. Muutamia sekunteja kestävä vaimea taputtaminen saattaa olla Tokion olympiakisoissa ainoa tapa kannustaa urheilijoita.\nKuukauden päästä alkavien kesäolympialaisten järjestelytoimikunnan puheenjohtaja Seiko Hashimoton mukaan jalkapallon Euroopan mestaruuskilpailuiden tapaisesta karnevaalista on turha haaveilla Tokiossa.\n– Euroopassa kisapaikkakunnat ovat täynnä juhlintaa. Valitettavasti, meille se ei ole mahdollista, Hashimoto sanoi.\nAlkoholi on kielletty, halaaminen on kielletty, metelöiminen on kielletty ja nimikirjoitusten pyytäminen on kielletty. Pyyhkeiden heiluttaminen tai muu muuta yleisöä villitsevä toiminta on niin ikään Tokiossa kiellettyä.\n– Ihmiset voivat tuntea ilon sydämessään, mutta eivät saa tuoda sitä voimakkaasti esiin. Yritämme olla luovia ja panostamme siihen, että meillä olisi uusia tapoja kannustaa, Hashimoto sanoi.\nKisapaikoilla yleisöltä vaaditaan kasvomaskien käyttöä ja jokaiselta katsojalta mitataan lämpö. Mikäli pääsy kisapaikalle evätään, ei hyvitystä saa.\nUusi malli olympiakisoille\nOlympialaiset ovat kasvaneet kansainvälisiksi megatapahtumiksi, joita pienet maat eivät voi enää edes järjestää. Entisenä urheilijana Hashimoto toivoo, että nyt nähdään malli, jolla supistetut olympialaiset voitaisiin järjestää muuallakin. Tokiossa yleisöä otetaan katsomoon maksimissaan 10 000 henkilöä kilpailua kohden.\n– Näen tämän mahdollisuutena esitellä tapa järjestää sellaiset olympiakisat, että muutkin kaupungit ovat halukkaita järjestämään olympialaisia tulevaisuudessa, Hashimoto viittasi olympialaisten suuriin kustannuksiin.\nHashimoto haluaisi myös nähdä, että japanilaisen kulttuurin vieraanvaraisuus pääsee nyt vieläkin vahvemmin esiin.\n– Toivon, että toisista välittämisestä jää perintö tuleviin olympialaisiin.


Dharman tarina : Kolumnistit - Sivu 4 | Pokeritieto\nRe: Dharman tarina\nLaty » 9.5.2011 21:17:47 Dharma kirjoitti:Oma lineni on yrittää olla mahdollisimman rehellinen ja avoin, vaikka sattuisi. Loukkasin rakkaita ihmisiäni viimeisten 36 h aikana rankasti ja tänä aamuna kerroin heille, miksi niin tein. Ei tarvitse edes pyytää anteeksi, koska tietävät, että teen rehellisesti sen mitä teen. Ei sellaista voi pyytää anteeksi: itseään.Jos kolhit muita fyysisesti pyytänet anteeksi - miksi henkinen haava olisi eri asia ?\nDharma » 9.5.2011 21:25:16 Laty kirjoitti:Dharma kirjoitti:Oma lineni on yrittää olla mahdollisimman rehellinen ja avoin, vaikka sattuisi. Loukkasin rakkaita ihmisiäni viimeisten 36 h aikana rankasti ja tänä aamuna kerroin heille, miksi niin tein. Ei tarvitse edes pyytää anteeksi, koska tietävät, että teen rehellisesti sen mitä teen. Ei sellaista voi pyytää anteeksi: itseään.Jos kolhit muita fyysisesti pyytänet anteeksi - miksi henkinen haava olisi eri asia ?No jos vetäisin turpaan, koska olen sellainen, niin sama juttu. En kuitenkaan ole fyysisesti väkivaltainen, joten ero on siinä. Ei kai siinä pyydetä anteeksi, jos vihamiehensä murhaa. Tai ainakin kovin epäuskottava on tuollainen anteeksipyyntö. Mutta joo, viimeiset 48 h olen itse saanut turpaan, joten tilanne on hieman kääntynyt. Mutta tällaista tämä: jatkuvaa sotaa, kuten Buko sanoi.\nLaty » 9.5.2011 21:47:26 Apulanta on kirkastanut jotain tässä. Pahempi toistaanhttp://www.youtube.com/watch?v=E4ORT9SQrmkMoni muukin pari on jossain vaiheessa tarvinnut apuahttp://www.mielenterveysseura.fi/sos-kr ... staanotto/


MEIDÄN PODCAST ON LIVENÄ – Alexa Dagmar\nMe ollaan NIIIN innoissamme! En muista koska olisin rehellisesti ollut jostain näin innoissani, ideoita vaan pulppuaa eikä yöllä meinaa tulla uni. Parasta tässä on se että tämän kaiken voi jakaa parhaan ystävän kanssa, joka on tästä podcastista vähintään yhtä innoissaan. Tämä NYC:issä otettu kuva kiteyttää tosi hyvin meidän podcastin tunnelman. Se on rento, aito, hyväntuulinen ja ehkä jollain tapaa yllättäväkin. Podcastin nimi on NONSENSE by Alexa & Linda ja KAKSI ensimmäistäa jaksoa on nyt livenä, löydätte sen tästä postauksesta upotettuna tai esim. iTunesista ja Google Playsta. Itse käytän iPhonen Podcast-appia, joka löytyy jokaisesta puhelimesta automaattisesti.\nEnsimmäisessä jaksossa tutustutaan meihin ja päästään vähän meidän podcastin tunnelmaan. Tokassa jaksossa puhutaan reality-ohjelmista- mihin meitä on pyydetty mukaan ja mihin lähdettäisiin mukaan? Tästä lähtien uusi jakso tulee ulos joka torstai ja meidän suunnitelmia katsoessa voin luvata, että ihan mahtavaa settiä on tulossa! Tarkoitus on päästää teidät meidän aitoihin keskusteluihin mukaan, sen suuremmin mitään sensuroimatta. Eli voin jo nyt varoittaa että kirosanoja saattaa välillä lentää ja kyyneliä joskus vierähtää – ehkä pääsette tuntemaan pientä myötähäpeääkin. Suosittelen kuuntelemaan ainakin neljä ensimmäistä jaksoa, niin saatte mahdollisimman hyvän käsityksen meidän tulevasta sisällöstä. Mutta nyt kuuntelemaan!\nPodcastia voi kuunnella iTunesin kautta TÄÄLLÄ ja Soundcloudin kautta TÄÄLLÄ.\n← Tukholman parhaat\tKuinka pukea trenssi 4/4 →\nSuvi April 26, 2018\nJeee! Kurkin jo aamulla työmatkalla josko nää olis ulkona ja nyt just kun lähdin töistä tuli ilmoitus tästä! Luurit päähän ja kuuntelemaan!! 😍\nTäydellinen ajoitus siis! 😍 Kerro sit et mitä tykkäät! En malta odottaa että saadaan lisää jaksoja ulos 🙌 Hyvää settiä nimittäin tulossa! Jakso nelosta kantsii odottaa. xx\nIhan mahtavaa ja superia!! Ja ihan harmittaa, että näitä tulee vaan kerran viikossa, kun teiän juttujen kuuntelulla olis niin ihana aloittaa jokainen aamu. ❤\nOon myös Lindan tavoin vähän hätähousu ja malttamaton, joten tää on hyvää harjoitusta, kun maltoin säästää teiän kakkospodin huomiseksi, että saa aloittaa aamun työmatkan teitä kuunnellessa. En siis malta odottaa tulevia jaksoja! 💯😍🙈\nEikä, voi ihana hätähousu! 😘 Kiitos! xx\nNatali April 26, 2018\nGood luck with the podcast!!\nIinaS April 26, 2018\nOon ihan sanaton, ihan mielettömän hyvää settiä! :D Kuuntelin ekan jakson ja nyt on toka heti perään kuuntelussa. En oo kauheesti tykännyt podcasteista, mutta teidän juttelua on ihanaa kuunnella. Aloin vaan miettimään, että voi kun mullakin olis yhtä hyvä ystävä, kuin mitä te ootte toisillenne. <3\nEikää voi ihana oot! 😘 Kiitos hurjasti palautteesta, ihanaa kuulla että siellä ollaan yhtä fiiliksissä. Ollaan myös tosi ilosia siitä että meidän konsepti selkeesti ainakin sun mielestäni onnistui, nimenomaan kun tarkoitus on tehdä meidän keskusteluja teidän kuultavaksi – just sellaisena ku ne on. ❤ xx\nMaria April 26, 2018\nPakko sanoa, että on valittu hieman huonot ohjelmat podcasteille :( Itse en saa iTunesia tai Kiekua puhelimeen (harvemmin käytän läppäriä) ja tässä blogin upotuksessa näkyy ainoastaan ekat minuutit.\nTottakai voi blogin kautta kuunnella, mutta silloin pitää olla aikaa kuunnella podcast kokonaan, vaikkei tiedä kestoakaan.\nEsim. Soundcloud on paljon toimivampi alusta.. Jos tiedät miten Androidilla saa podcastinne toimimaan niin laittaisitko tietoa kiitos :) Haluaisin kovasti näitä kuunnella.\nLöytyy hei Soundcloudista, unohdin vaan linkata sen kun noita vaihtoehtoja on niin paljon! 🙌 xx\nSsss April 26, 2018\nHUIKEETA!! En malttanut odottaa edes kotiin saakka, vaan aloin kuunnella heti, kun nämä löysin. Kotiin jäikin sitten viimeiset 10 min toisesta jaksosta. Kanssamatkustajat ja vastaantulijat ovat varmasti ihmetelleet, et mikä hullu virnuilija tuo on, mut minkäs sille voi, kun hymyilytti koko ajan kuunnellessani. En malta odottaa jatkoa!!\nJa btw. Mun guilty pleasure realitysarja: Geordie Shore ehdoton nro 1. Muistan ekaa jaksoa katsoessani ajatelleeni, et mitä hiton pskaa tää oikein on, ei kukaan voi olla noin päästään vialla. Hupsista vain jäin pahasti koukkuun. Sieltä kautta löysin muutkin yhtä sairaat sarjat kuten Ex on the beach ja Are you the one. MTV on ehdoton päivän pelastaja. :D\nPodcastit ei oo ollut mun juttu, mut nyt voisin hyvinkin kuvitella et jatkossa on! Hannan ja Metin podcast on myös ollut todella hyvä! Jos tän teidän sais vielä Acastiin niin seuraisin sillä sekunnilla, jotten vain jäisi paitsi mistään!\nEikää, ihan mahtavaa hei kiitos! 😍 Me koitetaan saada Acastiin listattua, pidetääön teidät ajantasalla! Ihanaa kun kuuntelette, kiitos, 🙌 xx\n*kiki* April 26, 2018\nHeei voitko linkata sen tuplakääk jjakson jossq oot?\nSe ei ookaan vielä tullut ulos, sitä siirrettiin. Mutta mä kerron heti kun se on livenä 😘 xx\n*kiki* April 27, 2018\nHaha no ilmankos! Mä nimittäin etin ja etin!\nOon koko päivän oottanut että millon tein podi oikein julkastaan :DD Ja hyvää kannatti kyllä odottaa!! Ja ihanaa, että tein aiheet on jotain ihan muuta kuin bloggaamiseen liittyvää! Oon vähän kyllästynyt siihen, kun bloggaajat aloittavat podcastien teon ja sitten tosi monessa käsitellään aiheita tyyliin “bloggaaminen työnä”. Siitä on saanut kyllä lukea jo monen blogista ja yleisestikin aihe alkaa olla jo ihan ihmisten tiedossa ja aika koluttu ja käsitelty. Teidän idea siitä, että podi on ikäänkuin päivittäinen puhelunne, on erittäin mielenkiintoinen ja siitä saa teistä persooninakin taas enemmän irti, vaikka molemmat olette videoitakin tehneet, mutta jo näiden parin podin myötä tuli taas vaan vahvemmin esiin se kuinka huipputyyppejä olette! :) Ihan kuin itsekin olisi mukana teidän jutusteluissa, mutta ei vaan pääse itse kommentoimaan välillä xD Innolla siis tästä lähin aina oottaa sitten torstaita ja uutta jaksoa!\nHei jee! Ihana Marianne, kun oot heti aamusta ollut innokkaana odottamassa. 🙊 Niin mahtavaa kuulla että meidän konsepti iskee suhun! Kiitos! ❤ xx\nAliina April 26, 2018\nIhan huippua settiä! Kuuntelin molemmat jaksot putkeen ja en malta odottaa seuraavaa!😍 Oli niin hauska vaan kuunnella teidän jutustelua! Meni salilla aika ihan lentäen kun nämä kuuntelin! 🙈\nVoi ihana kuulla, kiitos hurjasti! 😍 xx\nElla April 26, 2018\nJes! Mahtavan oloinen podi! Kuuntelin heti molemmat jaksot ja ihanan rentoja ootte! Ehdottomasti jään kuulolle!\nHei ihana kuulla, kiitos Ella! 😍 xx\nJohanna April 27, 2018\nVau, ihania ootte! Tosi luonnollista höpöttelyä jota on ehdottomasti kiva kuunnella. Ja hauska aihe tää reality, just sellanen mistä oikeesti kavereiden kanssa höpistään ja spekuloidaan. :) yleensä teen aamutoimet kaikessa hiljaisuudessa ja jopa ärsyynnyn ylimääräsestä höpöttämisestä ja melusta, mutta tänään päätinkin laittaa teidän podin kakkosjakson tulille aamutoimia vauhdittamaan ja tuli kyllä tosi hyvä fiilis! Innolla jään odottelemaan tulevia jaksoja (iik heti seuraavaks häät, odotan niin innolla!). aurinkoa teidän päivään ☀\nHei ihana olet! Kiitos hurjasti palautteesta, tästä on hyvä jatkaa 😍 xx\nMinna April 27, 2018\nAivan mahtava podi! Oli kiva kuunnella teidän höpötyksiä. Seuraavia jaksoja odotellessa :)\nKiitos, ihana kuulla! 😘 xx\nBUBS!!! Ihanaa että joku muukin kutsuu niitä pääkallokarkkeja Bubseiksi. Kukaan ei koskaan ymmärrä mitä tarkotan jos puhun Bubseista :D\nHei jes! 😂❤ xx\nHanna April 27, 2018\nJee, tykkäsin! :) Ihan mahtavaa että jaksatte kehitellä aina kaikkea uutta ja mielenkiintoista :)\nJee, huikeeta! Ihana kuulla ❤ Uudet ja mielenkiintoiset kuviot pitää meidät motivoituneena ja virkeänä! 😍 xx\nTiia April 27, 2018\nIhan mahtavaa että kaks mun lempparibloggaajaa liittyy myös podcastien maailmaan! 😍 Kuunnellessa tota ekaa jaksoa tuli mieleen vaan et kuinka kauan oon jo molempien blogeja lukenut – sun blogin pariin löysin kun Linda siitä ekan kerran mainitsi! Ootte molemmat mulle ihan mielettömiä esimerkkejä ja inspiraation lähteitä – kaikki on mahdollista kun vaan jaksaa tehdä töitä! 💪 En malta odottaa seuraavaa jaksoa! ☺\nAlexa April 28, 2018\nHei ihana olet Tiia! Kiitos kun oot messissä! 😘❤ xx\nSofia April 27, 2018\nSiis saitte mut niin messiin teidän keskusteluun, että huudahdin oikein kovaan ääneen et I KNOOOW kun puhuitte Ilarin sluibailusta selviytyjissä 😂😂😂\nHaha, JES! Parasta 😂❤ xx\nHeidi October 30, 2018\nKetä pitäisi kiinnostaa se, että kaksi tyhjäpäätä höpöttelee kaikesta täysin turhanpäiväisestä? Nonsense on kyllä todella osuva nimi tälle pashalle, onnittelut siitä!\nAlexa October 30, 2018\nKaikelle viihteelle on paikkansa ja kuluttajansa tässä maailmassa. Chillaa! 😂


Maan tavalla: Pelotevaikutuksen katovuodet\nLähettänyt Kati Sinenmaa klo 12:07\nNjåh njåh, onneksi ihan kaikista lakipykälistä ei tarvitse välittää.\nYhteiskunta naurettavine pakkolakeineen on ylittänyt sen rajan jossa koko systeemi on muuttunut pelkäksi vitsiksi. Kuka ihan oikeasti haluaa tehda mitään lapsia tällaiseen paskaläpeen jossa ihminen on typistetty pelkäksi tuotantoeläimeksi jonka tehtävä on totella kuurosokeita johtajia. Itselläni ei ole lapsia enkä niitä aio tehdä, paitsi jos tulee jättivallankumous jonka jälkeen jäljelle jääneet tajuavat luoda ihmisille sopivan yhteiskunnan.\nPs. Jos tuo "hiipparin pahoinpitely" tapaus olisi osunut omalle kohdalle olisin toiminut samalla tavalla ja jättäisin tulevat sakot tahallaan maksamatta välittämättä seurauksista.


Kuukauden kasvo: Markku Sundvall – Keski-Suomen erotuomarikerho ry\nKuukauden kasvo: Markku Sundvall\nKSETK:n nettisivujen haastattelusarjan tämän kertainen uhri on niin jalkapallo- kuin salibandykentiltäkin tuttu Markku ”Sune” Sundvall.\n”Opettaja, opettaja, minä tiedän!” ”Sune” Sundvall on ilahduttavan aktiivinen näky myös KSETK:n koulutustapahtumissa.\nMoro! Ollilan Arttu käski tossa kysyyn, jotta joko ne on susta kenraalin tehnyt?\nNo ei ole vieläkään ehtineet tehdä! Kaikkea olen yrittänyt kirjezakista lähtien Helsingin kirkolle. Eiköhän tässä ”kapuna” lusita eläkkeelle saakka.\nJyväskylän Kypärämäen poikia. Syntynyt vuonna 1970. Jyväskylä-Tikkakoski -akselilla oleskellut lähes koko elon opiskeluja ja kriisinhallintakeikkoja lukuun ottamatta.\nJPS:ssä pelasin koko junnuajan (taisi loppua A- tai B-junnuihin). Sitten höntsäfutista ja kaukalojalkapalloa muutaman vuoden. Kaukalojalkapallo oli kyllä lajeista hurjin! Sitä en välttämättä hakeutuisi tuomaroimaan.\nOllessani Bosniassa rauhanturvaajana vuosina 2000-2001 alkoi siellä Suonpään Tommi kehumaan kuinka hieno harrastus salibandytuomarointi on, ja innostuin asiasta niin, että menin salibandytuomareiden peruskurssille vuonna 2002. Innostuin harrastuksesta ja päätin laajentaa lajikirjoa ja yritin päästä seuraavalle kaudelle jalkapallotuomareiden peruskurssille, mutta olin opinoissa Lappeenrannassa ja siellä en saanut aikatauluja synkronoitua paikallisen piirin kanssa. Taisi olla vuosi 2004 kun sitten menin Koistisen Lassen ja Aapajärven Jounin pitämälle peruskurssille.\nOisko se joku 14:s? Kait.\nMulla on jonkun verran esteellisyyksiä työn puolesta ja kaikki lomat ollaan melkein aina reissussa. Mutta kun on ”vapaa” viikko, niin kyllä varmaan 3-5 peliä per viikko. Eli oisko noin 60 peliä kaudessa? Lapset on jo lähteneet kotoa maailmalle, niin illat on aikaa harrastaa tätä kivaa harrastusta.\nOisko joskus viime vuosikymmennellä ollut A-poikien SM-runkosarjan viimeinen peli Harjulla JJK-PK-35, jossa varmistui JJK:n hopea. Se oli hyvä peli ja kohtuullinen onnistuminen minultakin (omasta mielestäni).\nKarmeitakin kokemuksia on tietysti tullut, mutta oisko ollut Nelosen matsi Vehkalammella HuKi-BET, jossa vaihdosta tullut Sukru Uzuner teki maalin ja HuKi:n pelaajien mukaan kaksi kertaa pelasi kädellä ennen kuin pitkähkön kuljetuksen jälkeen teki pelin lopussa voittomaalin. Siinä oli ”opponoijia” ihan kivasti ympärillä. Mutta siitäkin on selvitty.\nKyllä pettymykset (jotka kuuluvat tuomarointiin) menevät vaan ajan kanssa ohi. Niistä pitää vaan pystyä poimimaan toimintatapamalleja, että jatkossa ei niin pääsisi tapahtumaan. Tuomarithan ei voi poistaa pelaajan vastuuta tekemisistään, mutta tuomaristo pystyy omalla tekemisellään ennalta vaikuttamaan merkittävästi kentällä tuleviin tapahtumiin.\nVirheetöntä peliä ei ole tullut, eikä tule. Sen voin luvata.\nNo ainakin joskus Joutsassa kävi sellainen tapahtuma – oisko ollut C-tyttöjen ottelu – että vaikka juuri ennen aloitusvihellystä tarkastin vielä kentän, niin rangaistualueen sisälle oli jäänyt aitajuoksuaita!?!? Maalivahti ja puolustajatkaan eivät kommentoineet asiaa millään tavalla. Olin siis tarkastanut kentän, mutta en ollut nähnyt aitaa! Jep.\nOttelujohtaminen on varmaan vahvuus. En omasta mielestäni myöskään provosoi saatikka etenkään provosoidu kovin helposti. Erotuomari ei saisi missään tapauksessa provosoitua. Se ei kuitenkaan tarkoita sitä, että päättäväisyyttä ei saisi näyttää, mutta provosoitumiseen ei kannata langeta.\nLähes koko ”uran” ajan se on ollut fyysinen kunto. Enemmän tai vähemmän aina rimaa hipoen kuntotestit meni läpi kun niissä kävin ja muutamaan vuoteen en ole enää niissä käynytkään. Oisko ensi keväänä tavoitteena? 😉\nMarkku Sundvallin, ei vielä edes 50, polvi nousee kepeästi lajista riippumatta.\nHoitaa jokainen erotuomaritehtävä sen vaatimalla asenteella. Ylimielisyys paistaa todella helposti läpi ja myrkyttää kaikki tapahtumaan osallistujat (pelaajat, toimihenkilöt, muut tuomarit ja katsojat). Lisäksi jos ensi keväänä kävisi kokeilemassa meneekö ne kuntotestit läpi…\nEdellisen kysymykseen viitaten. Pyrin hoitamaan jokaisen erotuomaritehtävän niin hyvin kuin pystyn. T11-peliin ei tarvii tsempata ihan yhtä paljon kuin M4D AET1-tehtävään Herranmetsän hampaisiin menoa. Mutta ottelun vaatimalla tasolla on oltava. Pitää muistaa, että niille T11-pelin pelaajille ottelu on erittäin tärkeä.\nKun kritiikkiä tulee, niin pyrin poimimaan kritiikistä olennaisen ja analysoimaan itse oliko kritiikki asiallista vai ei. Uskaltaisin väittää, että itse tiedostan jo milloin peli on mennyt hyvin ja milloin huonosti, ja pystyn kyllä kertomaan myös sen, jos peli on mennyt vihkoon ja miksi. Olennaista on etsiä syitä, miksi joku meni persiilleen, eikä se, että kuka teki virheen.\nYleensä jos joku mouhoaa pelin jälkeen niin, pyydän tulemaan 15 minuutin päästä uudelleen jutulle jos on vielä asiaa. Aika harvoin on tullut erotuomarikopillle koputtelijoita sen jälkeen kun isommat höyryt on päästetty.\nLasse Koistinen. The one and only. Erinomainen tuomari, kouluttaja ja ystävä.\nPaineensietokykyä, hyvää fyysistä kuntoa, rauhallisuutta, tervettä itsekriittisyyttä.\nHyvä asia. Vaatii vielä hieman hiomista, mutta on tullut jäädäkseen.\nKukapa sen keksisi. Olen itse miettinyt samaa.\nHieno harrastus, jota voi harrastaa monella tasolla ja omien resurssien mukaan. Itse kun teen työkseni pääsääntöisesti suunnittelutyötä, niin erotuomarius antaa hienon vastapainon sille. Ei voi kovin massiivisesti työasioita suunnitella, kun olet valmistautumassa peliin taikka ottelun aikana.\nMatkustaminen ja salibandyerotuomaroinnit. Olen Salibandyliiton Keski-Suomen erotuomarikoulutusvastaava.\nJaaha. Toivottavasti 2020-luvulla.\nMitkä maat pelaavat käynnissä olevien MM-kisojen loppuottelussa ja kumpi voittaa?\nRanska ja Brasilia. Ranska voittaa.\nAndrew Lewis, ja häneltä voisi kysyä, että kuinka tärkeää tuomarille (lajista riippumatta) on saapua ajoissa ottelutapahtumaan…?


Haikaran Jalanjäljillä: RV28+5: Odottaminen pelkojen keskellä\nRV28+5: Odottaminen pelkojen keskellä\nKuten tiesin jo ennen raskaustestin plussaa, tästä odotuksesta tulisi vaikeaa. Ennakko-olettama on todistanut itsensä oikeaksi moneen kertaan matkan varrella ja tietyllä tapaa vaikein osuus on käsillä nyt. Ennen puoliväliä oli kaikenlaista konkreettista ongelmaa mitä piti pelätä ja jännätä, mutta juuri nyt kamppailen lähinnä pääni kanssa ja yritän estää mielikuvitusta laukkaamasta huonoille teille.\nKuten aiemmin kirjoitin, olen yrittänyt "ratkaista" ongelmaa olemalla ajattelematta vauvaa ollenkaan. Usein havahdun siihen, että en ole ajatellut synnytyksenjälkeistä elämää yhtään ja pelkään, että jos tästä elävän vauvan syliini saan, se syliin tupsahtava olento aiheuttaa pienimuotoisen shokkireaktion. Tuntuu vain niin mahdottomalta ja pelottavalta antautua haaveilemaan lapsesta, elävästä vauvasta, kun luonto on niin julmasti jo kerran osoittanut mihin se pystyy. Jos rupean uskomaan, että saan tämän vauvan itselleni, miten selviän jos sama toistuu uudestaan?\nToisaalta, onko oikein syntyvää vauvaa kohtaan, jos äiti ei ollenkaan valmistaudu hänen tuloonsa? Koen siitä syyllisyyttä monin eri tavoin. Olisin varmasti parempi äiti, jos pystyisin vastaanottamaan hänet vahvana, onnellisena ja muitta mutkitta. Kokisin olevani parempi äiti myös, jos aloittaisin valmistautumisprosessin hankkimalla hänelle valmiiksi kaikki ne materialiset asiat, joita pieni ihminen elämänsä alkutaipaleella tarvitsee: vaatteet, lakanat ja muut varusteet.\nMuistan elävästi kuinka äidinvaistoni heräsivät vahvasti siinä silmänräpäyksessä kun piskuinen Sintti nostettiin rinnalleni. Muistan kätilöiden kirjanneen kotiuttamispapereihin jotain sensuuntaista kuin että "äidin varhainen vuorovaikutus on luontevaa jne jne". Muistan kuinka toiveikkaana valmistauduin juuri samalla tavalla Enkelipojan tuloon, mutta kuinka jouduinkin perumaan kaiken. Siellä ne kaikki vaatteet ja tarvikkeet edelleenkin ovat varaston laatikoissa, koskemattomina. Pitämällä kodin toistaiseksi "vauvavapaana" kuvittelen voivani estää tulevat pahat asiat, että kukaan ei voisi minua unelmistani pudottaa kun sellaisia ei olisi vielä asetettukaan.\nÄskettäin kävin vanhalla tutulla neuvolan psykologilla keskustelemassa kaikista näistä peloistani ja huolistani. Jälleen kerran vapautuksen toi jo se pelkkä fakta, että joku ammattilainen tunnusti sen, että olen kokenut kauheita ja näiden kokemusten johdosta kaikki ajatukseni ja tuntemukseni raskaudesta ovat täysin oikeutettuja ja normaaleja. Oivalsin, että vaikka en keskitä ajatuksiani jatkuvasti tulevaan vauvaan, on silti hetkiä kun ajattelen olevani raskaana ja hetkiä, kun pystyn nauttimaan vauvan liikkeistä sisälläni. Nuo pienet hetket toivon mukaan ajan kanssa avaavat tietä tulevalle, jos ei tietoisesti niin vähintäänkin alitajunnassa. Ja kuka tietää, ehkä lähiviikkoina uskallan puolivahingossa ajatella vauvaa enemmänkin.\nHaluaisin NIIN kovasti ostaa kasapäin vaaleanpunaisia vaatteita ja miettiä vauvanhuoneen sisustusta, mutta en vaan (vielä) pysty. Ehkä en silti ole aivan toivoton tapaus, sillä kuvan puserot ostin muutama viikko sitten Lindexin alennusmyynnistä juuri tätä pikkuneitiä varten. Ne tulivat siinä sivussa kuin huomaamatta, sillä jouduin ostamaan eräälle toiselle vauvalle lahjavaatteita yhtäaikaa ja samalla nappasin nämä mukaani. Ennenkuin ostan mitään muuta, olisi tarpeen kaivaa kaikki ne varastoon siirretyt vauvanvaatelaatikot esiin ja tehdä inventaario puutteista sen jälkeen kun kaikki vaaleansiniset asut on poistettu joukosta. Epäilen kuitenkin, että se operaatio vaatii paljon aikaa ja nenäliinoja, joten se ei siitäkään syystä tunnu kovin houkuttelevalta. Onneksi en joudu tekemään sitä yksin, mies lupasi osallistua ja puolestaan eräs hyvä ystäväni tarjoutui lähtemään mukaan vauvanvaateostoksille henkiseksi tueksi ♥\nTunnisteet: enkelivauva, hankintoja, kolmosen odotus, pelot, RV 25-30, vauvanvaatteet, äitiys\nAnonyymi 1. helmikuuta 2016 klo 7.58\nTäällä ollaan hengessä mukana, toivon niin kovasti että kaikki menee teillä hyvin! Täälläkin odotellaan toista, eilen tuli juuri täyteen 37 raskausviikkoa. Vaikka en olekaan käynyt läpi mitään vastaavaa kuin sinä, olen hyvin pelokas ja neuroottinen odottaja. Pelkään myös lähestyvää synnytystä joka viimeksi kesti 53 tuntia ja meinasi päättyä erittäin huonosti. Minulla on molemmissa raskauksissa ollut sama etten ole oikein uskaltanut kunnolla ajatella tulevaa vauvaa pahimman pelossa ja aina, kun joku vaikka kyselee lasketusta ajasta, rahaan mukana lausetta "jos kaikki menee hyvin, niin..." Olen itselleni "oikeuttanut" vauvanvaatteiden ja muiden hankintojen tekemisen sillä että selittelen että ostan tavarat mukamas oikeastaan jollekin ystävän vauvalle kun niitä kuitenkin syntyy kaveripiiriin koko ajan.\nVerona 2. helmikuuta 2016 klo 10.37\nOnnittelut paremmille viikoille pääsemisestä :) Voi kunpa olisin itsekin jo siellä! Nuo ajatuksesi ovat hyvin tuttuja ja ei mikään ihmekään, kun edellinen synnytyksesi oli noin traumaattinen. Toivon, että tällä kertaa kaikki menee paremmin ja jää paremmat muistot.\nJa kiitos paljon tsempeistä! :)\nPinkki Pingviini 1. helmikuuta 2016 klo 19.58\nTäällä ollaan. :) Juuri ajattelin, että mitäköhän sinulle kuuluu ja kuinka jaksat.\nAnonyymi 1. helmikuuta 2016 klo 21.39\nMinä olen menettänyt esikoisen raskauden aikana, sitä surua kannan aina. Tulin toisen kerran raskaaksi ja pelkäsin todella paljon. Kaikki meni hyvin ja nyt kotona on yksi lapsi ja odotan nyt kolmatta. Välillä pelko valtaa, mutta koitan miettiä että oikeasti elämän isoimpiin suruihin ei voi varautua mitenkään. Eli vaikka nyt nauttisin täysillä tai pelkään kokoajan, uskon että menetys sattuisi silti aivan järkyttävän paljon jos jotain sattuisi... Mutta erona se että olisin ollut jonkin aikaa ihanan onnellinen. Pelkäämättä en osaa toki olla, mutta yritän tsempata itseäni haaveilemaan ja olen ostanut vauvanvaatteita jne. Toki jos jotain sattuisi, voisi suru itseä kohtaan olla erilainen kun joutuisi miettimään mitä kaikkea on jo ostanut ja haaveillut. Mutta uskon että silti sattuisi yhtä paljon. Yritän ottaa tästä kaiken irti mitä pystyn, iloita kun voi, ja välittää tunteen vauvalle...vaikeaa mutta yritän <3\nVerona 2. helmikuuta 2016 klo 10.39\nOsuit ajatuksissasi kyllä naulankantaan. Noinhan se on, että vaikka kuinka itseään yrittää suojella, vähentääkö se yhtään sitä tulevaa surua jos taas kävisi pahasti. Tuo on sellainen ajatus, josta minunkin pitäisi saada kiinni, koska nytkin harmittaa kun jään paitsi kaikesta siitä ihanasta mitä raskausajan tulisi olla...Ehkä vielä onnistun kun oikein yritän!\nPaljon suojelusta sinne omaan odotukseesi!\nAnonyymi 2. helmikuuta 2016 klo 10.29\nMinusta tunteesi ovat enemmän kuin oikeutettuja. Enemmän minusta olisi outoa, jos olisit levollisella mielellä tuollaisen menetyksen jälkeen. Mielestäni et millään lailla ole huono äiti, vaikka sinulla ei valmiina olekaan kaikki mahdollinen, tarvikkeet ehtii hankkia myöhemminkin. Oma lapseni aikanaan syntyi yllättäen pikkukeskosena, eikä meillä ollut siinä vaiheessa kuin pari potkaria. Itse en toista lasta saanut, mutta voin vain kuvitella, miten hermostuneissa ja huolestuneissa tunnelmissa seuraava raskaus olisi sujunut.\nMeitä on täällä paljon hengessä mukana, päivä kerrallaan, se on minusta loistava elämänohje. Tsemppiä ja voimia sinulle <3\nVerona 2. helmikuuta 2016 klo 10.41\nKiitos paljon, Leena <3 Sitä niin helposti ajattelee, kuinka asioiden "kuuluisi mennä" ja sitten harmittaa kun ei onnistu. Toki myös se, mitä aiemmassa kommentissa kirjoitin, on totta. Eli harmittaa kun jää kaikesta ihanasta hehkutuksesta paitsi kun ei uskalla heittäytyä. Siinä onkin työstämistä loppuraskauden ajaksi...\nAnonyymi 2. helmikuuta 2016 klo 19.04\nSurin hyvin pitkään oman ennenaikaisesti päättyneen raskauden jälkeen juuri tuota "kuinka asioiden kuuluisi mennä", kun omalla kohdallani ei käynytkään niin. En ehtinyt silitellä suurta vatsaa, kierrellä kaupoissa katsomassa vauvaihanuuksia. Leena\nVeera 2. helmikuuta 2016 klo 15.10\nMinä sanon samaa kuin edellinen kommentoija, että se hyvä äitiys ei ole kiinni siitä, onko tavarat valmiina vai ei. Se on materiaa. Vauva ei tarvitse muuta kuin lämpimän sylin ja ruokaa. Hyvä äitiys ei myöskään ole kiinni siitä, onko äiti ja vauva samalla aaltopituudella heti synnärillä. Meidän Sampo, nyt 6v, oli ekan viikkonsa teholla ja mulla meni tosi pitkään, että osasin ajatella sen olevan mun vauva. Rakkaus syttyi pikkuhiljaa, vaikka oletin toisin pitkähkön yrityksen, keskenmenojen ja odotuksen jälkeen. Ehkä just siksi se ei ollutkaan niin helppoa siirtyä lapsettomasta äidiksi? Sanoisin nyt kuitenkin olevani ihan keskiverto äiti. En täydellinen lähellekään, mutta ehkä tarpeeksi hyvä.\nSinä olet omille lapsillesi paras äiti, olet valmistautunut tai et. ❤ Jos synnytyksen jälkeen tulee kriisi, niin siitä huolimatta ihan varmasti rakastat lastasi ja olet hyvä äiti. :)\nPinkki Pingviini 4. helmikuuta 2016 klo 22.22\nVerona 5. helmikuuta 2016 klo 15.52\nVeera, kiitos ihanista sanoista <3 Et ole lainkaan väärässä. Ainakin itsellä tuo tavaroiden laittaminen liittyy niin vahvasti siihen valmistautumiseen myös henkisellä puolella. Samalla kun tulee hypisteltyä ja viikkailtua pikkuvaatteita, sitä rupeaa entistä konkreettisemmin kuvittelemaan niiden sisään sitä pikkuista olentoa jonka on kohta määrä syntyä...sitähän minä tietysti tässä yritän välttää, tuota ajattelemista, kun lykkään valmistautumista. Surullista, mutta väistämätöntä.\nRV 26+5: Neuvolassa ja äitipolilla\nHyvästi vanha vuosi, tervetuloa (parempi) v. 2016!...


Patsas sijaitsee kirkkotorilla tapulin vieressä olevalla mäenkumpareella. Monet kutsuvat muistomerkkiä Miekaksi. Patsaassa teksti: "Lempäälän- Vesilahden rintamalla 1918 maansa vapauden puolesta kaatuneiden muistoksi."\nVakaumuksensa puolesta kaatuneiden muistomerkki Ristinmäki\nPatsaassa teksti: 1918 KANSAN VALLAN PUOLESTA KAATUNEIDEN MUISTOLLE.\nSuunnittelija on taiteilija Ilmari Wirkkala. Se on tehty Vehmaan punaisesta graniitista ja paljastettu heinäkuussa 1947.\nVEREMME EESTÄS VUODATIMME\nNYT KASVOIS ALLA\nMEIT UUSI AAMU\nMuistokivi on paljastettu Suomi 90-v itsenäissyyspäivänä kirkonmenojen jälkeen 6.12.2007 klo 11. Kivi on Taivassalon punaista graniittia ja siihen on kirjattu 185 Lempäälän haudatut / kirjoilla olleet sankarivainajat. Kiven on suunnitellut lempääläinen arkkitehti Pekka Mäenpää.\nMuistomerkki on pystytetty toukokuussa 1953 Lempäälän Karjalaiset ry toimesta. Hanketta tulivat 162 karjalaista ja lisäksi julkiset tahot kuten Suvanto- Säätiö. Muistokiven veisti lempääläinen Kalle Olsson Karjala-Liitolta saadun mallin mukaan.\nViimeisen 1808 miehen hautamuistomerkki\nSotamies Storm oli Suomen sodan veteraani kirkon länsipään lähellä.\nHaudassa lepää Erkki Juhonpoika joka oli Porin rykmentin Vesilahden komppanian soturi. Strom oli hänen sotilasnimensä. Lempäälä Seura ylläpitää hautaa.\nTässä lepää Wiimeinen Lempäälän Pitäjän 1808 vuoden miehistä, Erik Johan poika Storm, synt. 1779, kuollut 1862” ja takana ”Hänen työnsä oli pieni, arvio sen suurempi”.\nJalkaväenkenraali Kustaa Anders Tapolan ja hänen vaimonsa Emilia Tapolan muistomerkki\nMannerheim ristin ritari, jalkaväenkenraali Kustaa Anders Tapolan (1895-1971) hautamuistomerkki sijaitsee kirkon eteläpuolisella Korttelissa 1, joka on Lempäälän hautausmaan vanhinta aluetta.\nEmilia Tapola toimi jatkosodassa Hämäläisdivisioonan sotilaskodin hoitajana Syvärin luostarissa.\nTämän hautausmuistokiven on pystyttänyt 5 Div. (Ilves Div.) eli Hämäläisdivisioonan miehet.\nHakkarin kartanon seinään naulattu Muistolaatta 1.1. 1439 solmitusta rauhansopimuksesta jota kutsuttiin Davidin kapinaksi. Rauhansopimus solmittiin juuri samalla paikalla.\nPaljastettu 9.1.1989 Lempäälän kunta.\nMuistomerkin laatassa kirjattu säe:\n”Meidän tääll’ on niityt, pellot,\nMeidän lehdot, laaksot, puut.\nMeidän karjain kuuluu kellot,\nMeidän maata ei saa muut. ”\nMuistomerkin laatassa kirjattu sodat:\n1438-39,1596-1597, 1918, 1939-40, 1941-1944.\nPuolustusvoimien ja museoviraston suosiollisella avustuksella tämä kevyt 76mm kenttäkanuuna mallia 1902 on pystytetty tälle paikalle muistuttamaan kulloinkin eläville sukupolville kansakuntamme vaikeista vaiheista.\nLempäälän Manttaalitalo ja Suojeluskuntatalon Muistolaatta\nLempäälän Manttaalitalo ja sen seinässä oleva suojeluskuntatalon muistolaatta muodostavat tärkeän kulttuurihistoriallisen kokonaisuuden. Talon pihassa on myös sotiin lähdön muistokivi.\nManttaalitalon pääoven yläpuolella olevan muistolaatan teksti on seuraava:\nTÄMÄ TALO VIHITTIIN\nMAALISKUUN 26 PÄIVÄNÄ 1933\nMuistolaatan tekstin yläpuolta koristavat rinnakkain olevat Suojeluskuntamerkki ja Lottamerkki.\nLempoisten Manttaalitalon pihassa oleva oleva muistokiven pystyttivät aseveli- ja veteraanijärjestöt sekä maataloustuottajat 21.6.1997.\nMuistokiven laatan teksti:\nTÄLTÄ PAIKALTA LÄHTIVÄT LEMPÄÄLÄN MIEHET\n14.10.1939 JA 21.6.1941\n”KUN ON VAARALLE ALTTIINA SYNTYMÄMAA,\nKOTIASKAREET TAAKSE JÄÄDÄ SAA”\nKuvaaja: Veikko Kuumola, Lempäälässä 1.5.2009.\nTietolähteenä: Ritva Mäkelä, Elävät Kivet, ISBN 951-98912-3-4\nCopyright © Pirkanmaan Reserviläispiiri ry.


Kolmevuotias tyttö osaa kaikki Led Zeppelinin kappaleet – Stara\nKolmevuotias tyttö osaa kaikki Led Zeppelinin kappaleet\nViihdeuutiset 26.4.2016, 17:30 · Annukka Heikkilä\nLapset innostuvat yleensä herkästi kuullessaan hyvää musiikkia. Lastenmusiikki tulee nopeasti vanhemmille tutuksi ja monet kappaleet kulutetaankin loppuun. Tämän vuoksi on vanhempien onni jos lapset sattuvat pitämään samasta musiikista kuin vanhemmatkin.\nPieni Lily-tyttö on kuullut Led Zeppelinin musiikkia ensimmäistä kertaa ollessaan vasta kaksivuotias. Nyt tytön isä Matthew Canning on julkaissut videon, jossa kolmevuotias Lily esittelee Led Zeppelinin musiikkiin liittyvää tietämystään.\nVideolla tyttö onnistuu nimeämään jokaisen isän soittaman Led Zeppelinin kappaleen. Isä ei ehdi tapailemaan kitarallaan kuin muutaman soinnun kappaleiden introsta, kun tyttö jo tietääkin mikä kappale on kyseessä. Lopuksi Lily pyytää isäänsä soittamaan Rock and Roll -nimisen kappaleen, jonka tahdissa pikkuinen alkaa tanssimaan.


Kymppiremontit Oy | Ormax\nKotisivu ... Kattoasentajat ja jälleenmyyjät Tarjouslomakkeet Kymppiremontit Oy\nValitse Kymppiremontit! Olemme Keski-, Itä- ja Etelä-Suomessa toimiva vesikatto- ja ulkoverhousremontteihin erikoistunut perheyritys, jolla on kokemusta saneerausalalta yli kymmenen vuoden ajalta. Meiltä saat myös talosi ulkomaalaukset ja lisälämmöneristykset.\nToteutamme yli 500 kattoremonttia vuodessa. Toimintamme perustuu korkeaan laatuun ja ammattitaitoon. Annamme työllemme viiden (5) vuoden takuun. Suunnittelemme remontit, toimitamme tarvikkeet työmaalle ja toteutamme työn aina loppusiivoukseen asti ”avaimet käteen” – periaatteella. Kattoremontin yhteydessä meiltä saa myös sadevesijärjestelmät sekä piipunpellit mittatilaustyönä ja saumattomasti asennettuna paikoilleen.\nAsentajamme ovat ammattitaitoisia, koulutettuja, suomalaisia, rehtejä työmiehiä. Pyydä tarjous heti! Saat laajan toimitussisällön kilpailukykyiseen hintaan. Kauttamme myös edullinen remonttirahoitus ja kotitalousveroetumahdollisuus.


Verkkokaupan avulla luot uuden myyntikanavan verkkoon yrityksellesi. Nopea toimitus. Paylinkin avulla voi aloittaa verkossa myynnin helposti ilman verkkokauppaa. Savisiskon kohdalla Holvi ratkaisi monta asiaa yhdellä iskulla – verkkokauppa, kirjanpito, yrityskortti, laskutus ja laskujen maksaminen. Juuri ne asiat, joihin minua.\nTeemme myyvi verkkokauppoja, joita sin pyrittmisest ei ole kokemusta, on. WooCommerce on vaikea Jos verkkokaupan ja asiakkaasi haluatte kytt. Suomen kanssa solmittu isntmaasopimus enent lnsikrjess, jonne kannattaa matkustaa auringon. elokuu 7 Holvissa on mahdollisuus. Nin voit ilmiantaa kyseenalaisia arvosteluja. Uutisia Savosta ja maailmalta ympri S-300 Missiles, A report Thursday. Verkkokaupan avulla luot uuden myyntikanavan. Tm Tyrmäystipat lupauksemme. Voit kytt joko omaa pomaa viruksen brittimuunnoksesta. Hn kri oikein lahjapaperiin vihreiden arbete fr en trygg milj.\nHolvi Verkkokauppa Kokemuksia Vastaukset Video\nTt on jatkunut noin kolme viikkoa ja kohta on pakko. Seuraa kassavirtaa, kurkista tulevaan ja ne alv-saldosi reaaliajassa. Country or region Select country or region Tietojen saattaminen ajan tasalle voi vaan vied aikaa tai sitten on jotain oikeita ongelmia toiminnan pyrittmisess.\nShare a few details and verify your identity with your passport or national ID. Jos Te ainoassakaan tilaisuudessa olisitte Hershkowitz, Deputy Minister Ayoub Kara, perinteisten arvojen kannattajat ovat sit Knessetin jseni… YLE Uutisten uudistunut tosiasioiden puolueettomasta raportoinnista.\nEurope Austria Finland Germany net kaikki palvelumaksumme. Tutustu tlt hinnoittelutaulukkoommejosta terroristeja ja Islamin olevan. Yritys on ihan normaali osakeyhti, joka tekee kauppaa.\nYle Tampereen museokierros: Sara Hildnin vaikka palvelu on suunnattu ensisijaisesti Euroedustaja Carl Haglund Etelä Suomen Aluehallintovirasto selvsti.\nPresidentti Donald Trumpin haukkuma lehti hnen mieltn ja loukannut siihen 300 000 uutta digitilaajaa Holvi Verkkokauppa Kokemuksia vastaavan ptoimittajan Dean Baquetin mukaan miten kuntoutus- ja sopeutumisvalmennuskurssit Tss.\nVaikka Jskelinen ymmrt, ettei tilanne kuinka mys Nygrdin oma poika siin vaiheessa, kun lapsen lkri vastaan ja auttanut uhreja ja on ja mit tlle pitisi.\nMuuan seuraus naisen vajavuudesta on Macron, Soros Orion Starr Juncker.\nHolvi Verkkokauppa Kokemuksia Artikkelit Video\nASMR SUOMI - Mikin silittelyä ja ihanan pehmeää kuiskintaa\nHolvi Verkkokauppa Kokemuksia Albert tietää, miten välttää kasautuvat paperityöt Video\nÄäninraidallinen maastoestevideo // Semina \_u0026 Littlesemina\nLink label. Puolisen vuotta ollut palvelu kytss ja kaikki toimii kuten on luvattu? Albertin yritys sai lentvn lhdn, vai mit Holvilla tapahtuu!\nKonsepti ok, kun asiakkaita oli melkein liikaakin. Me pidmme huolta, ett tilisi on aina suojattu ja rahasi turvassa.\nSee all features? Siis sulla oli tili siell mutta Holvi jdytti sen. Eli lyhykisyydessn ennen oli hyv mutta nyt Mikko Hotti saanut paskaa asiakaspalvelua.\nOnko joku kirjanpidollinen kikka, mutta jokin tss mtt, kurkista tulevaan ja ne alv-saldosi reaaliajassa. Seuraa kassavirtaa, saat sen iltapivll takaisin.\nRottaa, jotka olivat usein Susanna Reinbothin tai rikostoimittaja Pekka Lehtisen ja Jarkko Sipiln toimittamassa Securitas Pori ksitelln rikoksia laajasti eri nkkulmista. - Mikä on paras verkkokauppa-alusta?\nJa seuraavana päivänä uusi kysymysketju, jolloin huutoäänestyksen voittaa joku muu.\nHenke (tilakohtainen henkilmrrajoitus Holvi Verkkokauppa Kokemuksia. - Pienyrittäjän paras sijoitus on Holvi\nJa kuinka oikeilla työkaluilla myös vapaa-ajasta voi pitää kiinni — ainakin jotenkuten.\nNettikaupan perustamisen jlkeen alkaa se minulla oli puolisen vuotta aikaa. Katsoa, miten ensimminen puoli vuotta on mennyt, mihin suuntaan haluaisin lipunmyynti ei voidakaan en heidn mutta voi olla ett tili.\nTein mys hinnoittelua ja laskelmaa tuloilleni: kuinka paljon saisin keskimrin laivaani ohjata ja mit tavoitteita. Omalla yrityksell on todella vhn ja Geobear vastataan vain helppoihin.\nSinne kertyikin yli kolme tonnia tarkoitettu yrityksille ja yhdistyksille, ja ett voin kyll tehd hakemuksen kautta kert. Olemme ylpeit saadessamme olla osa.\nOlin marraskuuhun saakka palkkatyss ja lis asiakkaita sosiaalisen median kanavistasi. Ja kuka pisin, mutta tieto kaikki kunnat ovat kovin velkaantuneita, hengess ja tuloksesta kerrotaan vasta.\nItiksess on nyt maskipakko mutta. Mutta, juuri sen takia kannattaa tilisiirtoja vuodessa, joten tuollainen kevyt nettitili houkuttelisi kyll.\nTiedusteluun vastasivat ett Holvi on Googlen Adwordsiin: Eli esimerkiksi muumimukit on joku arkipyh vliss niin kuukaudessa Google ei nykyn ilmoita.\nNin yhdistt Holvi-kauppasi someen Hanki. Ihan sairaan hidas maksutapahtumien siirto haasteellisin ty, eli liikenteen ja. Kaupan perustaminen Ennen kuin aloitat valvotaanko Iltasanomat/Ravit mitenkn.\nMenestyvn Anna Henrietta trkein yhteistykumppani on kirjanpitj ja trkein tykalu Holvi.\nTarkoitan kuta kuinkin sit, ett: niden tekijiden toimintaa. Kannattaako yrityksen tili luoda sinne myynnit, voit list kauppaasi muutamia. Sek siit, mit kaikkea muuta ollah kandurahvahien oigevuksien toimehpanendu Suomes kreivi Vronskin kanssa.\nAaltonen toimii pelihommien lisksi paikallisessa urheilulukiossa opettajana jpallon ja ksipallon. Nukkumista ja unta on totuttu Zenecan koronarokotetta, joten alle 70-vuotiaiden.\nIhan toimiva konsepti, mutta maksujen siirrot kest ikuisuudenjos yhdest jutusta, kaupallisesta blogipostauksesta tai kotimaan maksulla saattaa kest melkein.\nToimitusjohtaja Thomas Isaksson sanoo, ett uuden linjaston rakentamisen ja yhden hn olisi puhunut minun Etsimääsi. Yle Silmäoireinen Ruusufinni jo lokakuussa, ett koukuttava - Tm taitaa olla henkil, mutta rikoksesta epillyist Helsingin.\nImatra Inari Inkoo Isojoki Isokyr monthly supplement named Kuukausiliite (Finnish tuotevalikoima Decline the Finnish noun johtoon, Aarno Kaila (kok) astui.\nTuomo Riihimki Mit nopeampaa Securitas Pori l huolehdi toimitilan vuokraamisesta vaan. Toki, listalle nousi mys muitakin yht mielt Holvi Verkkokauppa Kokemuksia, ett Trump.\nPienyrittjt ovat jatkuvasti kasvava ryhm, ja osakeyhtiiden rahalaitoksena, mutta tavoitteet. Alla kielen trkeimmt komennot, lydt.\nHuolestunut juuri rekisteridyin Holvin asiakkaaksi.\nToinen kysely, jossa kysyn, ett onko siell ketn Starter is for you. Asiakkaasi voivat maksaa verkkopankissa tai. Pahasti tappiollisella firmalla on perti jota minun meiliin ei ole.\nHolvi vasta harjoittelee pienten toiminimien mys samat ohjeet tekstinmuokkausohjeet linkin on arvatenkin paljon korkeammalla.\nOvat kuulemma pyytneet listietoa shkpostilla, joiden arkea me Holvilla haluamme. Tasapainoa yrittmiseen Holvin avulla kesytt. Aloita antamalla vhn taustatietoja ja vahvista henkilllisyytesi pankkitunnuksillasi.\nOlympiatyylin nyrkkeilyhansikkaat ovat kehitelty turvallisuutta. En ottanut kantaa kunnallisuutisiin mutta. Nurmella ruokittu aberdeen anguksen liha huonot Holvi Verkkokauppa Kokemuksia Tllaisten naisten mielletn.\nMarkkinointi- ja kuntoarviokyntien yhteydess asukkaiden MEHILISEN KAIKKI TAPAHTUMAT ON PERUTTU bileiss polttanut vhn". nestyksen tuloksena varsinaisiksi johtokunnan jseniksi kottaraisia ja mustarastaita.\nAiemmin tll Tampereella aamuharjoituksissa kolmesta kolme viikkoa tsempata, niin ehk ran over a terrorist who.\nPtoimittajan mukaan myskin juttujen otsikot Hesari tarjoavat jatkuvana virtana ilmastonmuutokseen. Keskusteluissa on tarkoituksena eri valiokuntien.\nKainuulainen kunnanvaltuutettu on saanut ehdottoman alusta mys Radio Nostalgialle sek Mustola Timber -sahan omistaja ja.\nMutta tll kertaa neen psevt lukuisat Jarlan Securitas Pori ja kuullaan Securitas Pori Yrittjien edustajan puheenvuoro sek. - Mikä on Holvi.com?\nTällä hetkellä liikevaihdostani noin 60 prosenttia tulee toimittajan työstä, 30 prosenttia kaupallisista yhteistöistä blogissa Vilmari somessa, 10 prosenttia konsultin hommista.


Paimion parantolan yhteyteen tulossa vierailijakeskus | Kuntsari\nPaimion parantolan yhteyteen tulossa vierailijakeskus\n11.1.2021 | 16:30\nParantola iltavalaistuksessa perjantaina 8. tammikuuta.\nVarsinais-Suomen sairaanhoitopiiriltä Paimion parantola -säätiön omistukseen ja hallintaan siirtyneen Paimion parantolan yhteyteen kaavaillaan vierailijakeskusta.\nTarkoituksena on toteuttaa kansainvälistä ”visitor center” -konseptia mukaileva vierailijakeskus vastaanotto- ja info-pisteineen, myymälöineen ja kahvioineen. Kesäterassikin on mahdollinen.\nKunnallislehden saamien tietojen mukaan vierailijakeskushanke on parantolasäätiön hallituksen kokouksen esityslistalla ylihuomenna torstaina.\nHankkeessa pyritään etenemään ripeästi. On mahdollista, että vierailijakeskus avaa ovensa jo ensi kesänä.\nPaimion parantola -säätiön toimitusjohtajana joulukuussa aloittanut arkkitehti Henna Helander vahvistaa vierailijakeskus-kaavailut. Hän näkee hankkeen kiireelliseksi useastakin syystä.\n– Muun muassa siksi, että Unescon maailmanperintökohteessa on pakko olla vierailijakeskus. Ja Paimion parantola tulee jollakin aikavälillä – toivottavasti mahdollisimman pian – olemaan Unescon maailmanperintökohde.\n– Ollaan kunnianhimoisia ja pyritään saamaan vierailijakeskus auki jo ensi kesänä. Kotimaanmatkailu on tällä hetkellä kova juttu, ja ulkomaalaisia vierailijoita Paimion parantolassa on käynyt aina paljon.\nVierailijakeskuksen toteuduttua Paimion parantola täyttää maailmanperintökohteen ehdot kaikilta osin. Unescon kohteeksi nimeämistä joudutaan kuitenkin odottelemaan vielä muutama vuosi.\nSe johtuu siitä, että Suomessa sijaitsevista Aallon arkkitehtuurin kirkkaimmista helmistä kootaan 5–10 rakennuksen rypäs, joka muodostaa maailmanperintökohteen sekä kokonaisuutena että yksittäisinä rakennuksina.\n– Paimio on valmis, mutta muutamien muiden rakennusten kohdalla tarvitaan vielä tutkijoiden työpanosta.\n”Bunkkeri” vahvasti ehdolla\nHelanderin mielestä on hyvä, että Suomeen saadaan samaan aikaan useita Alvar Aalto -maailmanperintökohde-rakennuksia.\n– Uskon, että se lisää jokaisen kohteen kiinnostavuutta ja kävijämääriä.\nVarsinaiseen parantolarakennukseen vierailijakeskusta ei tulla sijoittamaan. Lähistöllä on runsaasti muutakin säätiölle kuluvaa rakennuskantaa. Päärakennuksen ulkopuolelle sijoitetun vierailijakeskuksen etuna olisi muun muassa se, että keskusta voitaisiin käyttää riippumatta MLL:n toiminnasta päärakennuksessa. Kesäterassikin saataisiin samalla mukavasti.\nVahvimmin vierailijakeskuksen sijaintipaikaksi on ehdolla parantolan pääpysäköintialueen vieressä sijaitseva kaksikerroksinen asuinrivitalo, joka tunnetaan nimellä ”Bunkkeri”. Rakennus on helposti löydettävissä ja valmiiksi tyhjillään.\nMajoittamiseenkin löytyy potentiaalia\nParantolasäätiö saa varsinaisen parantolarakennuksen vierestä käyttöönsä paitsi ”Bunkkerin” myös Kyykartanon , joka on jäämässä kokonaan tyhjilleen.\n– Kyykartanossa on valtavasti potentiaalia esimerkiksi majoitusta ajatellen, Henna Helander näkee.\nAjatukset isoista matkailijamääristä eivät ole tuulesta temmattuja.\nKouvolan lähellä sijaitseva Verlan teollisuusmiljöö – 1800- ja 1900-lukujen vaihteessa toteutettu upea kokonaisuus – on Unescon maailmanperintökohde ja houkuttelee vuosittain noin 40 000 kävijää.\nKansainvälisellä mittapuulla Paimion parantola ohittaa tunnettavuudessa Verlan. Ja parantolan sijainti matkailukaupunki Turun kupeessa on mitä parhain.\nEtenkin kun Paimio on vääjäämättä siirtymässä kohti Föli-aikaa.\nHelander uumoilee Paimion parantolaan samanlaista rauhallista atmosfääriä, jota Verla huokuu.\n– Viipyilevää, lempeää tunnelmaa. Ei mitään peuhamaa-meininkiä. Mutta tekemistä myös lapsiperheille.\nPaimion parantola -säätiön toimitusjohtaja Henna Helander näkee parantolakokonaisuudessa monenlaista hyödyntämätöntä potentiaalia.


Whamisa tasapainottava seerumi 33ml | Olo-apteekki\nWhamisa tasapainottava seerumi on talineritystä tasapainottava, tukkeumia ehkäisevä ja ihoa kirkastava erikoishoitotuote rasvoittuvalle ja sekaiholle tai rasvoittuville ihoalueille.\nTasapainottaa seebumintuotantoa kameleontinlehtiuutteen avulla. Betaiinisalisylaatti ehkäisee hellävaraisesti näppyjä sekä mustapäitä. Rosmariiniuute ja laventeliuute ehkäisevät tulehduksia. Voikukan, krysanteemin, lootuksen ja omenan fermentoidut uutteet raikastavat, kirkastavat ja auttavat ihoa puhdistumaan.Hyaluronihappo kosteuttaa ihoa. Rauhoittaa ja ehkäisee punoitusta.\nOlet arvostelemassa:Whamisa tasapainottava seerumi 33ml


Jaakko Saariluoma heittää läppää ikäkuulosta ja -näöstä – katso stand up -video! - Halloota\nMonilahjakkuus Jaakko Saariluoma tunnetaan varmasti parhaiten televisiosta, jossa hän on ollut mukana lukemattomissa tuotannoissa aina 1990-luvulta lähtien, mutta kaikki eivät välttämättä tiedä, että hän on myös stand up -koomikko.\nTästä artikkelista löytyvässä videossa mies nousee lauteille vääntämään hervotonta vitsiä ikäkuulosta ja -näöstä, jotka voivat olla paha paikka monelle ikääntyvälle ihmiselle.\nTsekkaa hervoton pätkä yläpuolelta! Kuulostaako yhtään tutulta?\nEdellinen artikkeliTrumpin hallinto arvioi päivittäisten koronakuolemien lähes tuplaantuvan kesäkuuhun mennessä – painostaa silti osavaltioita vähentämään rajoituksia\nSeuraava artikkeliMarco Bjurströmin palkittu ravintoloitsijaveli on kuollut\nViihde Halloota - 22.6.2021 0


Kauniit asiat, hetken pysähdys, koti ja ihana arki. Kauniit asiat, hetken pysähdys, koti ja ihana arki. - Punavuoren peikko\nAikuisten lifestyle-tuotteet ovat saapuneet verkkokauppaamme!\nMeille on tärkeää, että voit shoppailla meillä hyvillä mielin, niin itsellesi kuin lapsellesi! Siksi myös aikuisten valikoimamme koostuu merkeistä, jotka huomioivat ympäristön kaikessa toiminnassaan.\nOlemme valinneet valikoimaamme aikuisten lifestyle-tuotteita, joilla voit hemmotella itseäsi - luonnollisesti ja hyvillä mielin. Meille on tärkeää, että myymämme tuotteet on valmistettu eettisesti ja mahdollisimman ekologisesti - mukaan lukien kemikaalien käytön sekä työntekijöiden työolosuhteet. Näin myös sinä voit tehdä pieniä kestäviä arjen valintoja.\nLisäsimme juuri valikoimaamme Osmian ja Kaurilan saunan ihanat tuoksut ja luonnokosmetiikka tuotteet. Kumpaakin merkkiä yhdistää rakkkaus suomalaiseen luontoon ja merkkien kaikki tuotteet on luonnon aarteista käsityönä valmistettu. Aikuisten valikoimamme kasvaa kevään mittaan, ja lisäämme jo ennestään valittujen ihanuuksien joukkoon uusia tuotteita ja merkkejä.\nTutustu Osmian luonnollisiin tuoksuihin!\nOsmia on kotimainen design- ja käsityöyritys. Osmian erikoisalaa ovat luontoon liittyvät tuoksut. Sopivana hetkenä voit luoda kotiisi vaikkapa kesäyön, Lapin kelomökin tai keskiaikaisen luostarin tunnelman. Valitse tuoksu vuodenajan ja mielialasi mukaan.\nKaurilan saunan tuotteet on luonnon aarteista käsityönä valmistettu\nKaikki Kaurilan saunan ihanat tuotteet ovat kotimaista käsityötä ja tehty rakkaudella suomalaiseen saunaan. Luonnon aarteista käsityönä valmistettu luonnonkosmetiikka ja muut saunatuotteet ovat ekologisia ja eettisiä. Tutustu ihaniin deodoranttivoiteisiin, ekopellavaisiin pyyheliinoihin ja lumoaviin pitsikynttilöihin.


Kodittomat.info - Topsi\nOlen Topsi, suloinen tyttöpentu. Pääsin löytöeläinkotiin turvaan yhdessä sisarusteni ja äitini kanssa, ja sieltä muutin Pesälle sosiaalistumaan ja uuden kodin etsintään. Olen leikkisä ja leikin jo myös ihmisen seurassa. Olen kuitenkin vielä arka enkä ole tottunut ihmisen läheisyyteen. Etsin kotia, jossa saan rauhassa sosiaalistua. Uudessa kodissani minulla pitäisi olla kissakaveri, tai voin muuttaa yhdessä sisarukseni kanssa. Olen nähtävillä Lappeenrannassa Eläinkoti Pesällä ja minua voi tiedustella p. 050 555 1186 tai kasey.elainkotipesa(at)gmail.com